Kulit Tubuh Cantik, Halus & Mulus, Boleh Cuba Buat Body Shea Butter Di Rumah. Gerenti jadi!

Tumpuan pada kulit wajah menyebabkan kita abaikan  bahagian kulit tubuh yang lain. Ini memang tak adil.

Walau pun tertutup, kulit tubuh juga memerlukan belaian dan penjagaan total supaya sifat dan keadaannya terpelihara sentiasa.

Usah risau tentang harga dan kos perawatan, kali ini admin kongsikan cara pembuatan body butter yang boleh dilakukan sendiri di rumah. Jom cuba!

1. 1 cawan mentega shea mentah (Raw Shea Butter)

2. 1/2 cawan minyak kelapa dara ekstra (MKDE)

3. 1/4 cawan minyak zaitun dara ekstra (MZDE)

– Hand Mixer

– Bekas untuk membancuh

– Bekas atau botol kosong – untuk meyimpan krim yang telah siap

1. Masukkan mentega shea mentah ke dalam bekas membancuh. Putarkan menggunakan hand mixer menggunakan kelajuan medium.

2. Apabila mentega shea sudah lembut, masukkan MKDE dan terus putarkan.

3. Masukkan MZDE dan terus putar sehingga adunan menjadi kuning terang.

4. Body butter anda telah pun siap! Bolehlah disimpan di dalam botol pilihan dan letakkan dalam suhu bilik. Elak daripada terkena cahaya matahari secara langsung untuk mengekalkan keberkesanannya. Jika jarang menggunakan krim ini, simpan di dalam peti sejuk supaya tahan lebih lama.

Selain menggunakan bahan-bahan seperti di atas, boleh juga menggunakan minyak-minyak lain yang ada jual di pasaran seperti minyak almond, minyak jojoba, atau minyak-minyak lain yang bagus untuk kulit. Setiap minyak mempunyai keunikan tersendiri.

Body butter ini turut berkesan merawat ekzema atau penyakit kulit yang lain. Boleh juga disapukan pada rambut malahan keseluruhan tubuh hingga ke hujung kaki.

Kelebihan lain

– Kulit tidak pedih walaupun ada luka.

– Menyembuhkan kulit yang luka atau berair.

– Menghilangkan gatal.

– Melembabkan kulit.

– Menghitamkan dan menyihatkan rambut.

– Melicinkan kulit.

– Merawat kulit kaki yang merekah atau pecah.

Shea Butter adalah mentega yang diekstrak dari African Shea Tree. Buah daripada pokok ni berupa kacang, yang kemudian diketuk untuk diambil isinya sebelum diproses. Kebanyakan pokok shea ni tumbuh di negara Ghana. Shea Butter digunakan secara meluas untuk produk kulit dan rambut terutamanya. Kelebihan shea butter ini antaranya menyembuhkan, anti radang dan antioksidan. Amat bagus untuk kulit bermasalah seperti ekzema dan psoriasis, kulit kering, kulit pecah dan sebagainya.

Minyak kelapa yang diproses tanpa penggunaan haba atau kimia di mana struktur asal dalamannya dapat dikekalkan seaslinya. Berbanding dengan minyak kelapa biasa, haba dan kimia digunakan sewaktu pemprosesan. Minyak kelapa dara juga dikenali sebagai minyak terbaik di dunia dan khasiatnya telah terbukti bermanfaat kepada kesihatan manusia keseluruhannya. Antara khasiat minyak kelapa dara ialah meningkatkan sistem imun tubuh, meningkatkan tenaga, membunuh virus dan bakteria, dan sebagainya

Sama juga seperti minyak kelapa dara cara pemprosesannya, cuma bezanya ia daripada buah zaitun. Khasiatnya bagus untuk merawat penyakit diabetes, penyakit jantung, untuk kesihatan kulit dan banyak lagi.


Dapat Berjumpa Dua Kali, Farid Kamil Bangga Bawa Watak DSAI

Dapat bersemuka dengan matanya sendiri, Farid Kamil akui keterujaan melihat Datuk Seri Anwar Ibrahim secara depan-depan. Dia pula sangat berbesar hati untuk melakonkan watak DSAI dalam sebuah filem biopik yang bakal diterbitkan sebuah syarikat produksi Indonesia, Bianglala Entertainment.

Meskipun pertemuannya dengan DSAI hanyalah buat sementara waktu, namun banyak yang dapat dia pelajari darinya. Dia juga akui penderitaan yang dialami oleh beliau juga memberi kesan buat dirinya.

Pelakon Farid Kamil Zahari atau nama singkatnya Farid Kamil menjelaskan pertemuannya bersama Datuk Seri Anwar Ibrahim adalah sebanyak dua kali. Itu memberikan peluang keemasan buat dirinya mengenali tokoh politik disegani itu dengan lebih dekat.

Di temu bual bersama Harian Metro, Farid Kamil aku perjumpaan selama dua jam itu seangat bermakna sewaktu makan malam. Tempoh yang singkat itu juga tidak cukup untuk dia kenali figura politik yang terkenal itu.

“Beliau seorang bekas Timbalan Perdana Menteri (TPM) yang pernah dianiaya suatu ketika dahulu. Pada pertemuan pertama, kami hanya sempat berjumpa selama dua jam dalam satu makan malam,

“Tempoh itu begitu singkat untuk saya mengenali figura yang cukup hebat ini. Jadi, saya pun meminta untuk bertemu sekali lagi dengan beliau sebelum terbang ke Jakarta tempoh hari,

“Selepas saya kaji, apa yang berlaku kepadanya, saya minta beliau tolong saya sebab nak tengok kesan-kesan (fizikal) yang berlaku kepadanya. Mengikut laporan perubatan, beliau ditumbuk dan dilukai tubuh badannya dengan tujuh pukulan,

“Saya minta beliau buka cermin mata nak tengok kesan tumbukan terbabit. Saya minta beliau angkat kening dan ternyata kesan itu masih lagi berbekas,” katanya.

Mengenangkan penderitaan yang terpaksa ditanggung oleh Datuk Seri Anwar Ibrahim sewaktu di penjara menguatkan lagi semangatnya untuk lebih tekad membintangi watak itu sehabis baik.

“Apa yang berlaku terhadapnya membuatkan saya bersemangat untuk menzahirkan watak Anwar Ibrahim sekali gus mengimbas kembali penderitaannya pada 1998 demi semangat reformasi,

“Saya mula tahu mengenai beliau ketika tahun 1998. Ketika itu, timbul satu persoalan dalam benak pemikiran, kenapa tiba-tiba mata dia lebam?

“Jadi, soalan itu bermain di fikiran saya sejak 1998. Malah ketika baca skrip, saya melihat realiti di sebalik gambar berkenaan membuatkan saya fikir, tanggungjawab menjayakan watak dalam filem Anwar ini perlu diterjemahkan dengan sebaik mungkin,

“Apa yang berlaku kepadanya, berlaku juga kepada saya.”katanya yang menjalani penggambaran filem biopik Datuk Seri Anwar Ibrahim itu sekitar Oktober lalu.

Filem itu juga turut dibintangi oleh barisan pelakon daripada Indonesia iaitu Acha Septriasa, Hasnul Rahmat, Firdaus Mat Joni, Piet Pagau, dan Dewi Irawan. Bakal di tayangkan pada penonton awal tahun depan.

Sumber: Harian Metro


Bukan Setakat Bagus Untuk Kesihatan, Air Mineral Juga Sesuai Untuk Kecantikan Wajah & Rambut

Jika selama ini air mineral hanya untuk diminum, ada baiknya anda untuk mula menjadikan air mineral sebagai rejim kecantikan dalam rutin perawatan kecantikan sehari-hari. Air mineral bukan sahaja untuk diminum tetapi ternyata memiliki manfaat dalam perawatan kecantikan terutama untuk wajah.

Tertarik untuk mencuba? Jom kita semak bagaimana air mineral membantu anda merawat kecantikan selain menjadi item perawatan kecantikan yang paling mudah dan murah!

Manfaat Air Mineral Untuk Kulit
Sebelum memakai air mineral dalam rutin perawatan kecantikan, anda harus tahu dahulu mengenai manfaatnya. Mungkin anda tanya-tanya mengapa air mineral bagus untuk kulit. Ternyata dalam air mineral terkandung silika dalam jumlah tinggi.

Kandungan silika yang tinggi ini akan membantu memperbaiki kulit dengan cara menguatkan sel-sel span yang ditemukan antara serat elastin dan kolagen, serta memperlambatkan kedutan.

Memetik info dari bienetrespa.com:

Collagen, mainly made up of Silica, is the ‘glue’ that holds us together. If our body has enough silica glucosaminoglycane, the collagen will make us look younger…The presence of silica in our bodies can maintain the luster in our hair, the strength in our nails and the tone of our skin.

(Kolagen yang terdiri daripada silica adalah ‘gam’ yang menyatukan sel-sel dalam tubuh. Jika tubuh memiliki jumlah yang cukup silica glucosaminoglycane, kolagen akan membuatkan anda awet muda. Kehadiran silica pada tubuh dapat menjaga kilau pada rambut, kekuatan pada kuku, dan warna pada kulit.)

Dengan manfaatnya yang sudah jelas, berikut ini ENAM cara menggunakan air mineral dalam perawatan kecantikan.

GUNAKAN DI ANTARA PROSES PEMBERSIHAN DAN PELEMBAPAN WAJAH
Anda boleh membilas wajah dengan air mineral namun jika anda ingin berjimat, rendam kapas muka dalam air mineral kemudian bersihkan wajah. Anda juga boleh menyimpan air mineral dalam botol. Apabila hendak digunakan, hanya sembur pada wajah.

Setelah mencuci dan membersihkan wajah, lanjutkan dengan mengoleskan kapas atau sembur wajah dengan air mineral. Saat wajah dalam keadaan hampir kering barulah pakai pelembap wajah. Ini adalah cara jimat dalam menggunakan air mineral yang dapat membantu untuk mendapatkan tampilan kulit wajah yang lebih baik.

GUNAKAN BERSAMA DENGAN TONER
Anda boleh mengoptimumkan pemakaian toner dengan terlebih dahulu membasahkan kapas dengan air mineral secukupnya. Dengan cara ini, anda tidak perlu menggunakan banyak toner kerana kapas sudah basah dengan air mineral.

GUNAKAN DENGAN MASKER WAJAH BUATAN SENDIRI
Jika anda suka membuat sendiri masker wajah dari bahan alami, daripada menggunakan air paip, lebih baik gunakan air mineral kerana manfaatnya yang sudah jelas terbukti. Sebelum mengaplikasikan masker pada wajah, setelah wajah dicuci, semburkan dulu air mineral atau oleskan dengan kapas yang telah dibasahi air mineral.

GUNAKAN DENGAN MEKAP WAJAH
Ramai wanita selalunya gemar mengaplikasikan foundation atau eyeshadow dengan membasahinya terlebih dahulu. Jika anda salah seorang yang mengamalkannya, lupakan membasahinya dengan air biasa. Beralihlah pada air mineral kerana ia memiliki manfaat yang lebih baik untuk kulit.

GUNAKAN SEBAGAI FACIAL SPRAY
Jika anda selesa menggunakan facial spray untuk menjaga kelembapan wajah sepanjang hari, maka mulai sekarang anda boleh gunakan facial spray daripada bahan air mineral. Sebagai saranan, gunakan air mineral bersoda (sparkling mineral water).

GUNAKAN SEBAGAI SPRAY RAMBUT
Air mineral bukan sahaja baik untuk kecantikan wajah tetapi juga bagus untuk kecantikan rambut. Rambut yang dahulunya terlihat agak kusam, akhirnya kembali sihat setelah memakai air mineral sebagai spray rambut setelah mencuci rambut. Semburan air mineral pada rambut menjadikan rambut lebih sihat, kuat dan rambut kelihatan segar bermaya.


Kuasa Ajaib 2 Dalam 1 Air Detoks Bukan Sahaja Wajah Berseri, Pinggang Pun Boleh Ramping Macam Kerengga!

Biasanya kita baca petua air detoks hanya untuk kuruskan badan. Tetapi rupa-rupanya air detoks juga boleh menyebabkan kulit wajah berseri.

Bukan itu sahaja, kuasa air detoks ini juga mampu membuatkan jerawat hilang selain lemak yang terhakis dan badan ‘maintain’ macam kerengga.

Siapa yang tak nak pelbagai khasiatnya jika hanya mengamalkan air detoks sebagai rutin minuman harian. Malah bukan itu sahaja, bahan dan cara membuatnya juga senang sekali.

Tak perlu makan pil atau apa jua produk pelangsing badan yang dijual di pasaran. Hanya amalkan minum air detoks ini dan confirm hasilnya memang menakjubkan.

Jom kita tengok apa bahan yang digunakan untuk membuat air ajaib ini.

1. Potong semua bahan dan masukkan dalam air.

2. Simpan dalam peti sejuk selama  3 jam.

3. Siap dan bolehlah dijadikan amalan minuman harian.

1.Air masak  – Memang sangat elok untuk badan dan kecantikan muka

2.Timun – Tinggi anti oksida, hidrasi dan membantu melegakan kulit dan melembapkan. Timun juga boleh kecilkan dan keringkan jerawat. Parut akan main pudar dan pori-pori pula semakin tertutup.

3. Lemon atau limau nipis  – Ada asid yang baik untuk cuci bersih segala kotoran dalam badan, toksin dan hilangkan berat badan!

4. Serai –  Membuang toksin dalam badan, tekanan darah dan boleh kurangkan kolesterol

5. Halia – Buang angin dan toksin, kulit halus mulus, naikkan seri muka dan boleh hilangkan STRESS!

P/S: Air detoks yang dibuat ini boleh diletakkan dalam peti sejuk. Bukan kulit sahaja yang cantik, tetapi badan pun boleh kurus sebab kuasa 2 In 1 air detoks ini.


Usaha Untuk Tidak Nampak Cepat Tua, Pakar Saran Guna 13 Produk Kecantikan Ini. Terbaik Di Pasaran!

Terdapat segelintir formula yang menjanjikan untuk membantu kulit menua dengan anggun, tetapi mungkin sukar untuk menghuraikan yang mana yang benar-benar berkesan. Jika anda berharap untuk meminimumkan garis-garis halus, kedutan, bintik-bintik gelap dan tanda-tanda penuaan yang lain, anda pasti menginginkan produk yang benar-benar menepati.

Untuk membantu mengurangkan kebimbangan, produk yang dijamin oleh beberapa pakar dermatologi yang diperakui untuk penuaan kulit. Daripada pelindung matahari kepada cadangan retinol, produk ini menegang dan mencerahkan, menjadikan anda kelihatan segar serta-merta.

Daripada pelindung matahari dan retinol kepada krim malam dan serum, formula yang disyorkan pakar ini menyasarkan pelbagai masalah kulit. Jom lihat senarai terbaik 2023.

Satu lagi kegemaran peminat di kalangan komuniti penjagaan kulit, ia merupakan pencuci muka setiap hari dengan tekstur berkrim dan bersusu untuk membantu kulit mengekalkan kelembapan penting sambil menanggalkan solekan muka dan mata dan kekotoran dengan lembut. Pembersih muka ini juga membantu mengekalkan penghalang pelindung semulajadi kulit anda dan keseimbangan pH.

Memandangkan sesetengah produk anti-penuaan seperti retinoid dan asid pengelupasan boleh menjadi sangat keras pada kulit. Pembersih lembut ini adalah pilihan yang bagus, ia berkesan membersihkan untuk menanggalkan kotoran, solekan dan timbunan, sambil membantu menambah semula kelembapan yang hilang, menjadikan kulit berasa sihat dan segar.

Serum ini direka untuk dicampur di rumah sebelum penggunaan pertama untuk memastikan kesegaran dan potensi maksimum. Ia paling baik digunakan sekali sehari pada waktu pagi dan boleh digunakan pada muka, leher, dada dan tangan.

Formulanya termasuk vitamin C asid l-askorbik yang kuat, vitamin E, dan asid ferulik, ditambah dengan enzim dan ekstrak buah-buahan untuk membantu melawan kerosakan akibat radikal bebas sambil mencerahkan dan menegangkan kulit serta memperbaiki seri wajah secara keseluruhan.

Serum yang boleh diakses ini mengandungi peptida, yang terdiri daripada asid amino. Berfungsi sebagai blok binaan pengeluaran protein untuk menggalakkan pengeluaran kolagen untuk kulit yang lebih tegang. Serum ini sangat ringan, berkrim dan cepat menyerap. Formula tidak berminyak direka khas untuk menjana semula sel permukaan dan menyampaikan bahan anti-penuaan 10 lapisan jauh ke dalam permukaan kulit.

Serum ini termasuk bahan-bahan utama seperti asid hyaluronik dan antioksidan, yang menyasarkan garis-garis halus, kedutan dan kekusaman. Sapukan pada waktu malam untuk meningkatkan penghidratan dan kelembutan kulit. Asid hyaluronik ialah ramuan penjagaan kulit utama yang memberikan kulit anda gebu dan akan membantu memulihkan kelembapan.

Jika anda takut dengan idea menggunakan retinol tetapi mahukan hasil yang serupa, pakar mengesyorkan menggunakan Dr Dennis Gross Wrinkle Cream. Pelembap yang licin dan menghidratkan ini mengandungi retinol serta bakuchiol, produk berasaskan tumbuhan yang menawarkan faedah serupa kepada retinol dengan kurang kerengsaan.

Kurangkan garis halus dengan ketara dengan formula berkuasa retinol termaju ini yang memulihkan kerosakan matahari pramatang dan tekstur kulit. Ia mempunyai formulasi elegan yang tidak menyebabkan anda jengkel dan meningkatkan pengeluaran kolagen.

Rasa lebih terhidrat sambil memastikan kulit anda dilindungi daripada sinaran UV yang berbahaya dengan Supergoop ini! minyak pelindung matahari. Selain menawarkan perlindungan SPF 40, minyak pelindung matahari yang menghidratkan ini mengandungi seramida untuk memastikan penghalang kulit sihat dan asid hyaluronik untuk menggalakkan pengekalan lembapan dan penghidratan.

Pelindung matahari 100% mineral yang tidak meninggalkan lapisan putih, sebati dengan produk lain dalam rutin pagi saya, melindungi daripada UVA/UVB, DAN mengandungi antioksidan untuk membantu melawan tanda-tanda penuaan. Ini akan sentiasa menjadi kegemaran peribadi sepanjang masa dan mungkin pelindung matahari fizikal semata-mata terbaik yang pernah saya gunakan, ulas seorang pakar.

Kegemaran drugstore ini menggunakan asid hyaluronik dan seramida untuk membantu menghidrat kawasan bawah mata sambil menguatkan penghalang kulit, membantu memperbaiki penampilan lingkaran hitam dan bengkak. Ia juga mengandungi niacinamide yang menenangkan pada kulit, serta kompleks marin dan botani yang membantu mencerahkan kawasan itu. Krim Pembaikan Mata CeraVe juga menggunakan sistem penghantaran yang dipatenkan untuk memberikan penghidratan yang berpanjangan.

Serum mata ini mengandungi vitamin C, yang bertindak sebagai antioksidan untuk meneutralkan radikal oksigen bebas yang berkembang daripada metabolisme semula jadi badan dan pendedahan UV. Radikal oksigen ialah molekul tidak stabil yang boleh merosakkan struktur selular seperti DNA, lipid dan protein. Produk ini membantu menggalakkan penghasilan kolagen dan merawat lingkaran hitam.

Mencari pilihan drugstore yang berpatutan? Krim malam ini sangat berkesan, diakui oleh pakar dermatologi. Ia mengandungi retinol untuk membantu memperbaiki penampilan garis halus dan kedutan, serta vitamin B3, juga dikenali sebagai niacinamide yang boleh menenangkan dan membantu tona kulit, sambil menghidratkan pada masa yang sama. Malah krim ini lembut pada kulit dan selamat digunakan pada waktu malam.

Masker wajah yang paling berkesan, ia menyasarkan kulit yang kusam, kasar dan tidak sekata yang dirumus dengan bahan-bahan penghidratan untuk mempromosikan kulit yang kelihatan muda.

Sesuai untuk semua jenis kulit tetapi terutamanya mereka yang mempunyai kulit sensitif kerana ia bebas alkohol, bebas pewangi tiruan dan bebas paraben. Ia mengandungi campuran vitamin C, Pepha Tight, benoitine dan ekstrak botani yang membantu menegangkan kulit dan memperbaiki penampilan pori-pori sambil mencerahkan kulit dan mengurangkan garis halus dan kedutan. Ia boleh digunakan dua hingga tiga kali seminggu dan bertujuan untuk dibiarkan selama kira-kira 10 minit.

Walaupun ia mungkin jelas, kadangkala definisi mudah memberikan pemahaman yang lebih baik tentang produk anti-penuaan. Produk penjagaan kulit anti-penuaan dirumus untuk membantu mengurangkan tanda-tanda penuaan kulit yang kelihatan seperti kedutan, garis-garis halus, kulit berkulit dan bintik-bintik gelap.

Serum adalah kategori produk yang biasanya datang dalam bentuk cecair kepada tekstur seperti gel, mengandungi bahan-bahan yang lebih pekat, dirumus untuk digunakan selepas pembersihan pada kulit yang bersih untuk mendapat faedah maksimum.

Retinol ialah retinoid yang biasanya lebih banyak ditemui dalam formulasi over-the-counter (OTC). Retinoid merujuk kepada kumpulan derivatif vitamin A yang lebih besar yang disebut-sebut kerana kebolehannya meningkatkan pusing ganti sel kulit, melicinkan garis halus, merawat jerawat dan juga pigmentasi kulit dan merangsang pengeluaran kolagen.

Retinol lebih lemah daripada retinoid kerana ia memerlukan lebih banyak penukaran untuk mencapai bahan aktif, asid retinoik. Retinoid tahap preskripsi yang lebih kuat seperti tretinoin dan adapalene (kini juga tersedia OTC) mempunyai tahap asid retinoik yang lebih tinggi.

Walaupun tidak ada usia yang sempurna untuk mula melabur dan menggunakan produk anti-penuaan tertentu, kebanyakan pakar mengatakan 20-an anda adalah masa terbaik untuk mula memikirkan kesihatan jangka panjang kulit anda. Mulakan awal dan jangan tunggu masalah kulit timbul atau perubahan mula mengganggu untuk anda komited kepada rutin penjagaan kulit.

“Seperti kata pepatah, ‘perkara terbaik yang boleh anda lakukan untuk kulit anda pada usia 50-an ialah memakai pelindung matahari pada usia 20-an. Anda mula kehilangan satu peratus kolagen setiap tahun bermula pada usia 20-an dan kehilangan kolagen boleh menyumbang kepada garis-garis halus, kedutan, kendur, kelonggaran dan perubahan tekstur keseluruhan pada kulit. Intinya, produk anti-penuaan terbaik yang boleh anda gunakan ialah pelindung matahari.

Memandangkan dianggarkan 90 peratus penuaan kulit disebabkan oleh matahari, melindungi kulit anda daripada sinaran ultraungu (UV) berbahaya ini adalah perkara paling penting yang boleh anda lakukan dalam sebarang rutin penjagaan kulit anti-penuaan.


Wanita Ini Kongsi Wajah Jadi Cantik & ‘Glowing’ Guna DIY Masker Tomato Beku Bajet Tak Sampai RM10!

Amalkan masker ini sebagai rutin harian (lebih elok sebulan sekali) terutama buat hijabi yang mempunyai kulit bermasalah. Hasilnya akan menjadikan kulit anda lebih licin, cerah, dan berseri-seri.

Baca perkongsian wanita ini yang membahasakan dirinya sebagai Yaya mengamalkannya sebagai regim kecantikan dirinya sendiri. Menurutnya msker ini bukan sahaja membuatkan wajah berseri, tetapi juga mengecutkan jerawat dan mencegah kedutan.

Actually semua dah tahu kan tomato ni memang sangat-sangat bagus untuk skin especially skin yang bermasalah.

Yaya amalkan masker tomato beku ni dalam sebulan lebih macam tu dan alhamdulillah kesannya memang sangat-sangat KETARA

Siapa yang kulit selalu jadi TUMPUAN JERAWAT tu memang sangat2 sesuai gunakan masker ni sebab memang membantu tau.

Kalau ada masalah liang pori besar @ masalah skin yang lain memang sesuai buat masker ni sebab ia sesuai untuk semua jenis kulit

Yaya suka sebab kulit MAKIN CERAH + hidung iolss licin hokay

Itu tandanya masker ni mampu singkirkan sel-sel kulit mati dan juga whitehead + blackhead

Eh jangan terkejut kalau hangpa kena marah dengan mak hangpa sebab curi tomato kat dapur Sebab kita tak gunakan bahan lain selain tomato

Takmo cakap panjang-panjang meh Yaya kongsikan bahan-bahan yang diperlukan dan cara buat masker tomato beku yang sangat la MUDAH.

Yaya sertakan cara-caranya di setiap gambar dan video Di bawah.

Bahan-bahan :

2 biji tomato

Cara-caranya :

1) Potong tomato tadi kepada 2 @ 4 bahagian supaya senang nak blender ( potong kecik2)

2) Masukkan tomato ke dalam blender

JANGAN CAMPUR DENGAN AIR, BIARKAN TOMATO TADI HASILKAN JUSNYA SENDIRI

3) Kisar sampai halus

So masa nak guna nanti just keluarkan satu2 je.

4) Masukkan tomato yang dah dikisar ke dalam bekas air batu

5) Masukkan ke bahagian beku dalam peti ais

Okay yang nak yaya cadangkan korang buat malam so biarkan semalaman dan peti beku bagi keras

Okay ni adalah video tutorials cara nak gunakan masker tomato beku tadi

P/s: Okay masker ni korang boleh buat sama ada 1 kali sehari (pagi) @ 2 kali sehari (pagi + malam)

SELAMAT MENCUBA


Perjuangan Lawan Kanser Warnai Usia Muda Dr Mukhlis

Penampilannya agak sederhana tetapi senyuman yang terukir di bibir membuatkan ramai yang terpesona. Dr Mukhlis Idris atau dikenali sebagai Mukks di kalangan selebriti rancak menyolek sambil mengukir senyuman. Sentuhannya yang tersendiri memberi satu pesona wow pada selebriti terkenal seperti Neelofa.

Beliau mula mendapat pendidikan awal di Sekolah Menengah Kebangsaan Sains Pokok Sena Kedah dan kemudiannya melanjutkan serta mendapat kelulusan dari Cardiff University pada tahun 2010 dalam Bachelor of Medicine dan juga Bachelor of Surgery. Anak kelahiran Seberang Prai Pulau Pinang ini mempunyai empat orang adik beradik dan beliau merupakan anak yang ketiga.

Benar apa yang orang ungkapkan sebalik senyuman tersimpan 1001 satu rahsia. Begitu juga Dr Mukhlis tiada siapa menyangka dan menduga seorang jejaka tampan yang baru berusia 26 tahun ini pernah menghidap kanser Hodgkin Lymphoma (Hodgkin Limfoma) adalah Kanser Sistem Limfa tahap dua dan disahkan kira-kira lima tahun lepas. Namun beliau sudahpun menjalani kemoterapi semenjak dari tahun 2011 lagi.

Dr Mukhlis turut menjadikan ibunya sebagai pembakar semangat untuk beliau meneruskan perjuangan dan melawan sakit.

“Dialah sumber kekuatan saya, melakukan kemoterapi berkali-kali dan saya sekalipun tidak pernah mengalah untuk terus hidup. Ini adalah untuk menjaga dirinya seumur hidup saya,” ungkap Dr Mukhlis memulakan bicara.

“Kemampuan untuk terus menghadapi ketentuan Yang Maha Esa, saya juga perlu kekuatan dari segi mental yang tahap maksima malahan disiplin dalam mempetaruhkan satu nyawa, semangat juang kena tinggi.

“Bagaimana saya lakukan? Saya pun tidak pasti tetapi dalam tahap berjuang saya mempunyai target untuk terus hidup walau perit menjalani rawatan berkenaan.

“Sesiapa pun berada di tempat saya akan rasa tidak tentu arah. Pada awalnya memang sukar untuk menghadapi saat getir ini. Tetapi saya tidak pernah skip rawatan mahupun rawatan lanjutan sehingga digelar pesakit contoh di bawah pengawasan Pusat Perubatan Universiti Malaya,” ceritanya lagi yang telah memahat satu azam dalam dirinya.

“Saya tak nak mati” Hanya ini yang ada dalam fikirannya ketika itu. Dr Mukhlis yang gemarkan kucing dan hobinya memasak dan bermain piano tidak rasa sunyi dengan kehadiran keluarga di sampingnya.

Pernah berkerja di Hospital Selayang di Internal Medicine, dalam menjalani kemoterapi berkali-kali dan transplant darah. Malah ketika berdepan masalah kegawatan ekonomi, Dr Mukhlis terpaksa berehat dari bidang perubatan.

“Saya perlu mencari pendapatan lain untuk meneruskan hidup dan ia berlaku dengan secara tidak sengaja pada tahun 2011. “The passion suddenly emerged in myself. Am so good in colouring and I love drawing so much”. Apabila sudah mula menyolek orang dan hasilnya ia menjadi. Inilah sumber pendapatan saya untuk sara hidup hinggalah sekarang alhamdulilah.”

Umpama mati hidup semula, tidak terbatas rasa syukur ke hadrat Ilahi. Hampir lima tahun melawan kanser jahat ini saya bangkit semula dengan lebih bersemangat.

“Duit boleh dicari tetapi kesihatan adalah satu perkara yang kita selalu ambil mudah dan terlepas pandang. Saya terasa diri bagaikan dilahirkan semula dan saya susun semula semua yang hadir dalam hidup saya. Malah segala yang negatif akan saya buang jauh-jauh dari hidup saya,” tambahnya lagi.

Bagi mereka yang terus berjuang Dr Mukhlis terus memberi pengharapan dalam menjalani fasa awal apabila disahkan menghidap kanser. Bawa berbincang dengan pakar perubatan dan teruskan kemoterapi, kerana rawatan inilah paling penting demi memastikan perjuangan untuk terus hidup.

“Setiap manusia diberikan ujian yang berbeza-beza olehNya . Ketika mengenangkan diri ini menjalani ujian Allah di samping mereka yang sihat, saya tetap bersyukur kerana dari ujianNya inilah saya terus sihat sehingga sekarang.

“God is fair dan sekarang baru saya tahu kenapa Dia berikan ujian terdahulu so now I can be an imperfect example untuk pesakit kanser terus hidup dan sihat,” tambahnya yang percaya hidup ini terlalu singkat untuk disia-siakan, sakit dan sembuh datangnya dari Allah.

“Memang tiada istilah mustahil dalam kamus hidup saya. Tidak semestinya kita akan mati sebab kanser dan tidak semestinya orang yang sihat tidak akan mati. Semua ini percaturan hidup di mana buah hasil yang manis akan dirasai setelah menjalani rawatan kemoterapi.

“Lakukanlah perkara yang boleh mengembirakan sebab kita berhak memperolehinya. Sayang orang sekeliling dengan rasa sayang dan cinta buat kita rasa bersemangat untuk teruskan hidup,” ujar Dr Mukhlis yang juga turut berkongsi projek terbarunya.

Dalam projek ini Dr Mukhlis berbakti kepada pesakit kanser dengan membuka kelas solekan sambil berkongsi pengalaman tentang penyakit dan cara untuk menentang kanser. Usaha murni.


Cipta Stail Tersendiri Dengan Gaya Selebriti, Dapatkan Koleksi Menarik Hijabista Dengan Tawaran Hebat Jualan 9.9 Lazada

Seiring dengan perkembangan fesyen terkini, wanita berhijab juga tidak terkecuali mengalami perubahan cukup drastik. Pelbagai gaya ditampilkan mengikut cita rasa masing-masing. Apatah lagi dengan adanya media sosial, membuatkan hijabi berlumba-lumba untuk tampil up to date dengan gaya baharu yang dicipta sendiri atau inspirasi dari selebriti.

Jika anda sudah bosan dengan gaya biasa, nah koleksi kontemporari hijabista semuanya ada disini. Bagaikan syurga,  platform ini untuk hijabi shopping sakan yang menjanjikan pelbagai tawaran menarik sepanjang jualan 9.9. Lazada.

Sebagai hijabi yang mementingkan gaya serta penampilan, pastinya akan memilih busana bersesuaian sepanjang percutian berkenaan. Maklumlah walaupun bercuti, aktiviti di media sosial tidak akan terhenti malah inilah masa merakamkan OOTD paling best, apatah lagi jika bersama teman-teman.

Keterujaan hijabi melancong bukan kerana daya tarikan tempat itu sendiri, malah persiapan diri perlu diatur bagi menghasilkan gambar-gambar yang. Bajet pasti menjadi kengkangan utama, tapi tak perlu risau platform yang menjadi kegemaran untuk dapatkan gaya yang lengkap dari atas hingga ke kaki. Hei masa untuk shopping!

Jika buntu mencari gaya bersesuaian, beberapa gaya selebriti ini yang gemar bercuti dan lihat apa pakaian yang disarung untuk lebih keselesaan.

Jika buntu mencari gaya bersesuaian, apa kata kita lihat OOTD beberapa selebriti  dan pempengaruh media sosial yang gemar bercuti dan lihat apa pakaian disarung untuk lebih keselesaan. Mereka ini dilihat lebih senang memilih pakaian santai sepanjang mood percutian is onzz.

Padanan warna yang cantik dan berani, keselesaan buat ibu kepada dua anak ini, dilihat tetap bergaya persis belum berkahwin. Wow sangat!

Mainan warna selamat tetapi tetap menarik, helaian menarik yang digayakan Mira Filzah sering menjadi inspirasi hijabi muslimah tetap onz walaupun melancong di dalam Negara.

Tanpa dress yang sering digayakan, cukup sekadar menyarung legging dan jaket ketika bercuti. Gaya hijab pun tampak ringkas tetap ada stail.

Pempengaruh media sosial, Anis anak kepada aktor terkenal Rosyam Nor pertama kali melancong bersama anak kecil, pastinya pilihan kasut yang selesa untuk bergerak.

Pelakon Lelaki Kiriman Tuhan ini memang sangat bijak mix & match busana digayakan. Dengan padanan aksesori dan ton warna yang cukup lembut dan menonjol.

Potongan baju longgar, hijabi muslimah yang menjaga penampilan, begitu juga Nabila Razali tampak selesa dengan padanan helaian yang disarungkan.

Hijabi yang mementingkan gaya patuh syariah, jangan risau semuanya ada di sini. Pelbagai fesyen mesra muslimah dari pelbagai jenama tempatan yang terkenal buat anda tak berkelip mata melihatnya. Serlahkan penampilan anda, dengan aksesori yang menarik seperti tali pinggang, stoking, topi, selendang sifon dan inai moden.

Serikan diri anda dengan produk kecantikan, teman hijabi merapi diri ketika travel. Barangan penjagaan diri seperti body mist dan minyak wangi tanpa ‘minyak attar’, kosmetik daripada jenama yang disahkan Halal seperti SimplySiti, Wardah, Safi dan lain-lain.

Lazada sentiasa mencari cara terbaharu yang dapat mencetuskan keterujaan di kalangan para pelanggan dengan aktiviti berciri eksperiensial, lantas memberikan anda pengalaman membeli belah yang lebih mengasyikkan. Sudah tentu platform ini menjanjikan kepelbagaian bergaya Menerusi kolaborasi dengan jenama dan para peniaga, bagi jualan 9.9. Pastinya anda amat teruja untuk meraikannya!


6 Produk Ini Mampu Menghilangkan Garisan Halus Malah Lemak Bawah Mata Yang Hodoh

Kulit bawah mata adalah kawasan kulit yang paling sensitif. Sebab tu lah anda harus beri perhatian yang lebih dekat kawasan bawah mata. Lapisan kulit di bahagian ini sungguh nipis dan senang untuk terjejas.

Lingkaran gelap bawah mata atau dark under eye circles  adalah perkara yang normal untuk terjadi dekat semua individu dan punca terjadinya masalah itu adalah berlainan antara satu sama lain. Tidak dinafikan, ramai yang menganggap lingkaran bawah mata adalah berpunca oleh waktu tidur yang tidak mencukupi. Padahal, itu bukanlah sebab yang munasabah untuk permasalahan ini.

Hijabi paling takut dengan garis halus yang terdapat di sekitar mata yang akan memburukkan penampilan solekan. Malahan garis halus ini bukan mudah untuk diselindungkan.

SWISSLINE – Eye Zone Booster – 2% Kafein + Ceramides

Peningkatan kesegaran yang memukau untuk mereka yang sering melancong dan mempunyai waktu tidur yang tidak teratur dengan mata yang letih.

Kafein 2% disasarkan meningkatkan saliran di sekitar kawasan mata dengan ketara sambil mendetokskan kulit yang lembut untuk kelihatan segar dan tenang. Memandangkan ia menembusi jauh ke dalam kulit, ia mempunyai kesan pengecutan ke atas kapilari, meningkatkan penampilan kulit yang sesak dan bertompok-tompok serta mengurangkan simpanan lemak tempatan dan bengkak.

Kehadiran Ceramides secara semulajadi dalam semua struktur sel epidermal dalam membran. Penyerapan ceramida berasaskan tumbuhan ke dalam kulit meningkatkan tindakan pelembab dengan anti-elastase dan anti-kolagenase untuk memudahkan perpaduan kulit serta memulihkan dan menguatkan fungsi intercellular kulit. Ini membantu melicinkan lapisan dangkal kulit dan mengurangkan garis halus di sekeliling mata.

BIOSSANCE – SQUALANE + PEPTIDE EYE GEL

Ultra-menghidratkan gel mata “360 °” yang boleh digunakan di seluruh kawasan mata untuk mengurangkan bengkak,lingkaran hitam dan mengurangkan penampilan garis-garis & kedutan bawah mata. Sesuai dengan semua jenis kulit, termasuk kulit sensitif.

Bagi hijabi yang gemar bersolek, krim mata ini juga boleh disapukan sebagai primer bayangan mata. Krim mata ini menyegarkan mata sepanjang hari, mencerahkan dan memulihkan semula sel mati di keliling mata. ‘Cooling effect’ mata segar semula setelah keletihan sepanjang hari.

PIXI – Retinol Eye Cream

Dengan retinol pelepasan masa, krim mata menghidrat ini diformulasikan untuk meningkatkan keanjalan, kulit licin dan melindungi kawasan mata yang halus. Formulasi inovatif yang disemai dengan botani dan ramuan yang bermanfaat.

Glamglow – Eyeboost™ Reviving Eye Mask

Masker mata ini mempunyai rangsangan asid hyaluronik dan ekstrak beras dengan cendawan dan alga yang menenangkan kulit untuk menghidupkan semula dan mengurangkan penampilan garis halus, kering. Dikemas dengan manfaat penjagaan kulit yang serius, ia menjadikan seluruh kawasan mata kelihatan lebih bertenaga, berseri dan bercahaya, jadi mata anda mempunyai cahaya bintang Hollywood seksi yang sama seperti kulit anda.

TARTE- Pack Your Bags 911 Undereye Rescue Patches

Anggaplah pek penyelamat ini yang kaya dengan kompleks antioksidan Rainforest of the Sea ™ yang proprietary penyelamat masalah mata anda. Dengan setiap sapuan yang menyegarkan, satu-satunya penggunaan, pad restoratif ini menenangkan dan menghidratkan kawasan bawah-mata yang halus semasa memerangi rupa bengkak dan lingkaran hitam.

Dengan pad bentuk kontur yang licin dan tahan lama, reka bentuk bukan pelekat, setiap gel fleksibel disuntikkan dengan air. Teknologi yang diaktifkan haba mencipta sistem penghantaran sehala untuk penyerapan lengkap. Diperbuat daripada alga gelified tepu dengan serum yang ditapis minyak kelapa, patch rawatan ini membantu melicinkan, tegas, dan mencerahkan kawasan bawah mata untuk mengurangkan penampilan kehodohan dan garis halus

INNESFREE – Intensive hydrating eye roll-on with green tea seed

Eye roll-on ini sesuai untuk semua jenis kulit! Menguatkan kulit halus di sekeliling mata dan boleh juga digunakan untuk garisan halus di dahi.

Serum menyegarkan menyampaikan pecah penghidratan dengan campuran ekstrak Teh Hijau Jeju dan Minyak Benih Teh Hijau. Urut perlahan-lahan ke kawasan mata anda dengan menggunakan hujung roller fungsi penyejukan untuk membantu melegakan mata yang letih.

Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Nak GIGI Putih Cepat, Gunakan 2 BAHAN Utama Ini. MURAH & Menjadi!

Memiliki gigi yang putih dan bersih sememangnya menjadi dambaan semua orang. Sayangnya, pola pemakanan yang salah, kebiasaan merokok dan aktiviti buruk yang lain boleh membuatkan gigi menjadi kuning. Malah, gigi juga akan kerap terkena masalah lain seperti plak, rapuh dan berlubang.

Sekiranya anda mahu memiliki gigi yang lebih putih dan bersih, cuba lakukan rawatan gigi dengan bahan alami yang tentunya lebih selamat dan murah. Gunakan lemon dan garam halus yang mengandungi nutrisi yang boleh membantu menyelesaikan masalah gigi yang kuning. Ia juga mampu memutihkan gigi dalam masa yang singkat.

BAHAN-BAHAN:

• 1 buah lemon
• 1 sudu garam halus

CARA-CARANYA:

Dengan cara mudah ini, anda akan dapat hasil yang berbeza dari biasa. Lakukan cara ini satu hingga dua kali seminggu. Tapi jangan lakukan terlalu kerap kerana ini boleh menyebabkan lapisan enamel pelindung gigi terkikis atau rapuh.

Gigi yang sihat, cantik dan putih berseri merupakan salah satu cara untuk tampil lebih yakin setiap hari. Senyuman manis dengan gigi yang putih membuatkan penampilan anda tampak sempurna. Sekiranya anda memiliki gigi yang kuning, anda sendiri akan berasa malu untuk berhadapan dengan orang ramai.

Kerana gigi kuning dianggap satu masalah, ramai yang berlumba-lumba mahu memiliki gigi yang putih. Malah, ramai yang sanggup melabur wang dengan melakukan rawatan yang mahal demi mendapatkan kembali gigi yang putih.

Selain cuka dan lemon, limau nipis dan garam juga merupakan antara bahan yang boleh membantu anda memiliki gigi yang putih. Limau nipis merupakan buah kecil yang kaya dengan kandungan vitamin C serta sangat baik untuk kesihatan gigi dan gusi. Selain itu, ia juga memiliki sifat pembersih alami yang akan membuatkan gigi tampak lebih bersih dan sihat.

Manakala, garam halus pula baik untuk gigi. Garam kaya dengan kandungan sodium dan baik untuk kesihatan gusi dan boleh membantu membersihkan kotoran yang ada pada gigi. Bahkan, garam juga mampu mengatasi masalah bau mulut yang tidak enak.

Bahan-Bahan:

Cara Membuat:

Ambil limau nipis dan hiriskan ia kepada 2 atau 4 bahagian. Kemudian, perahkan limau nipis tadi untuk mendapatkan airnya. Tapis air limau nipis tersebut sebelum dimasukkan ke dalam cawan. Tambahkan 1 sudu teh garam ke dalam air perahan limau nipis itu tadi. Kacau hingga sebati.

Cara Guna:

Gunakan campuran limau nipis dan garam ini untuk menggosok gigi anda secara rutin dan teratur setidak-tidaknya 2 kali sehari. Dengan cara ini, plak yang ada pada gigi akan menghilang dan lambat laun, gigi kuning anda akan jadi putih.

Inilah cara memutihkan gigi secara alami dengan menggunakan limau nipis dan garam. Sangat mudah bukan? Selamat mencuba dan semoga bermanfaat.


”Kirimkan Doa Buat Perjalanan Baharu Saya Nanti”- Kini Berpurdah, Ini Kenyataan Neelofa

Teka teki mengenai penampilan berniqab selebriti terkenal, Neelofa,31, terjawab apabila beliau telah mengesahkan sendiri perkara tersebut melalui laman Instagramnya.

Beberapa minit yang lalu, Neelofa telah memuat naik kenyataannya ini di ruangan Instastory miliknya.


Dua Ayat Terakhir Surat At-Taubah, Amalkan Selepas Solat Fardhu. Rasakan Perubahannya

Mengamalkan wirid duan ayat terakhir dari surat at-Taubah atau ayat 128-129 sangat luar biasa besar fadhilat dan khasiatnya. Banyak ulama dan guru-guru agama yang menganjurkan untuk mengamalkan wirid dua ayat terakhir dari surat at-Taubah ini.

Rahsia yang terkandung di dalamnya sangat besar, sehingga akan mampu memberi banyak manfaat bagi pengamalnya. Apa khasiat dan manfaat serta fadhilah mengamalkan dua ayat terakhir surat at-taubah ini?

Inilah beberapa diantaranya:

Inilah ayatnya:

LAQOD JAA-AKUM RASUULUM MIN ANFUSIKUM AZIIZUN ALAIHI MAA ANITTUM HARII-SHUN ALAIKUM BILMU’MINIINA RAUUFUR RAHIIM.

FAIN TAWALLAU FAQUL HASBIYALLAAHU LAAILAAHA ILLAA HUWA ALAIHI TAWAKKALTU WAHUWA RABBUL ARSYIL AZHIIM.

Ertinya :

Sesungguhnya telah datang kepadamu seorang rasul dari kaummu sendiri, berat terasa olehnya penderitaanmu, sangat menginginkan (keimanan dan keselamatan) bagimu, amat belas kasihan lagi penyayang terhadap orang-orang mukmin. Jika mereka berpaling (dari keimanan), maka katakanlah: “Cukuplah Allah bagiku; tidak ada Tuhan selain Dia. Hanya kepada-Nya aku bertawakal dan Dia adalah Tuhan yang memiliki Arasy yang agung”.(QS.At-Taubah :128-129).

Di samping mengamalkan dua ayat tersebut di atas, ada juga riwayat dari Nabi yang secara khusus menyebutkan potongan ayat dari ayat terakhir, iaitu:

حَسْبِيَاللهُلاَإِلَـهَإِلاَّهُوَعَلَيْهِتَوَكَّلْتُوَهُوَرَبُّالْعَرْشِالْعَظِيْمِ

“Allah-lah yang mencukupi segala keperluanku, tiada ilah yang berhak disembah kecuali Dia, kepadaNya aku bertawakal. Dia-lah Rabb yang menguasai ‘Arsy yang agung.”

Ada riwayat dari Nabi sebagai berikut:

Dalam hadis dari Abu Ad Darda’ radhiyallahu ‘anhu disebutkan bahawa barangsiapa yang mengucapkan zikir tersebut di subuh dan petang hari sebanyak tujuh kali, maka Allah akan memberi kecukupan bagi kepentingan dunia dan akhiratnya. HR. Ibnus Sunni no. 71 secara marfu’ sampai pada Nabi shallallahu alaihi wa sallam, Abu Daud secara mauquf (sampai pada sahabat) (4/321, no. 5081). Syaikh Syu’aib dan Abdul Qodir Al Arnauth menyatakan sanad hadits ini shahih dalam Zaadul Ma’ad (2/376))

Itulah amalan wirid dua ayat terakhir dari surat at-taubah yang boleh anda lakukan, semoga apa yang diamalkan menjadi satu perubahan dalam hidup kea rah kebaikan.


Elak Letak Bahan-bahan Ini Pada Kulit Wajah Kalau Tak Nak Wajah Breakout

Perlu diketahui bahawa bukan semua bahan boleh kita aplikasi pada kulit wajah. Jika tidak sesuai, ia akan menyebabkan berlakunya masalah kulit atau ‘breakout’ yang teruk. Kulit wajah anda lebih mudah terjejas berbanding kulit bahagian lain pada badan anda.

Jadi apa sahaja yang anda letakkan ada kulit wajah, harus sesuai untuk penggunaan kulit wajah. Ini antara bahan yang tidak boleh anda letakkan pada kulit wajah.

1. Serum Rambut

Hati-hati ketika memakai serum rambut. Jangan sampai terkena kulit wajah. Bahan yang terkandung pada serum rambut hanya sesuai untuk merawat rambut yang sama sekali tidak membantu kulit wajah anda. Ia juga mengandungi wangian yang boleh merengsa kulit wajah anda.

2. Losen Badan

Ada di antara kita yang menggunakan losen badan dan kemudiannya menyapukan lebihan losen pada kulit wajah. Jangan sesekali berbuat demikian! Tahukah anda bahawa losen badan lebih pekat dan mengandungi wangian yang boleh merengsakan kulit wajah.

3. Mayonis

Bahan ini banyak terdapat dalam DIY untuk masker rambut kerana ianya memberi lembapan. Namun, ianya untuk RAMBUT! Ia terlalu berasid dan juga menutup liang-liang kulit wajah. Jika mayonis disapukan pada kulit wajah, ia tidak membenarkan kulit anda bernafas dan menyumbat liang pori. Jika anda mahu membuat sendiri masker untuk kulit wajah, ketahui resepi dan bahan yang betul terlebih dahulu.

Sekiranya anda mahu membuat sendiri produk untuk wajah, pastikan anda mengetahui keadaan kulit anda dan juga bahan yang sesuai untuk diletakkan pada wajah. Buruk padahnya jika anda meletakkan bahan-bahan yang boleh merosakkan kulit wajah anda.

1. Cuci Wajah 2 Kali Sehari

Jika anda sudah amalkan rutin ini, tahniah! Anda berada di jalan yang betul untuk mendapatkan kulit yang sihat dan bersinar. Mencuci wajah dua kali sehari adalah rutin yang ideal dan ia seharusnya dilakukan secara konsisten. Liang pori kulit wajah lebih mudah tersumbat dengan kotoran, toksin dan banyak lagi yang boleh menyebabkan kulit anda merengsa.

Dengan cucian dua kali (pagi dan malam), ia akan memudahkan kulit anda untuk menyingkirkan sel kulit mati. Syaratnya, dapatkan pencuci wajah yang sesuai dengan kondisi kulit anda. Normal, kering, berminyak atau kombinasi, periksa dan ketahui jenis kulit anda sebelum membeli pencuci muka yang sesuai.

2. Sapu SPF

Surprisingly tidak ramai di antara kita yang memakai SPF atau sunscreen secara konsisten. Tahukah anda bahawa ia sangat penting untuk kesihatan kulit wajah? Jangan sesekali anda skip langkah ini kerana sinar UV mampu merosakkan sel kulit yang mengakibatkan kemunculan tanda-tanda penuaan pra-matang. Masih belum terlambat untuk anda masukkan rutin ini ke dalam regimen kecantikan harian anda.

3. Guna Produk Antioksidan

Biasanya antioksidan ini datang dalam bentuk serum dan ia mampu menghalang serta melambatkan proses penuaan pra-matang. Antioksidan ini juga mampu melindungi kulit wajah anda dari radikal bebas, pencemaran dan juga stres. Pakai serum anda setiap hari di bawah sunscreen dan juga pelembap.

4. Rawat Bintik Pada kulit Wajah

Tidak kiralah bintik itu bintik hitam atau jerawat, rawat ia sebelum ia menjadi lebih teruk. Wanita yang memiliki T-zone yang berminyak selalu mendapati kawasan pipi mereka lebih kering. Gunakan krim anti jerawat yang ditambah asid salisilik pada kawasan yang berminyak manakala gunakan produk pelembap pada kawasan yang kering.

5. Pakai Produk Mekap Yang Betul

Tidak bermakna produk mekap yang popular itu sesuai untuk kulit anda. Kita semua memiliki kondisi kulit yang berbeza dan pastikan anda memakai produk mekap yang sesuai dengan kondisi kulit wajah anda. Anda boleh sahaja bertanya kepada pakar dermatologi atau cari di dalam internet mahupun blog kecantikan tentang bahan yang boleh dan tidak boleh anda pakai.

HIJABISTA: Rutin penjagaan wajah yang konsisten dan juga produk yang bersesuaian dengan kulit wajah akan membuatkan kulit anda sihat dan bersinar. Tidak perlu berbelanja banyak untuk membuat rawatan di klinik atau spa.

Sumber kredit: Photo by Anna Shvets from Pexels


Buat Sendiri Toner Guna Air Beras Je, Hasilnya Kulit Jadi Licin Berseri Tanpa Cela

Toner merupakan antara produk yang wajib kita pakai setiap hari untuk miliki kulit yang sihat lagi bersih. Jika stok toner di rumah anda sudah habis, bolehlah guna kaedah alami ini yang mudah lagi selamat!

Caranya mudah saja. Yang paling penting, jangan buah air basuhan beras yang sudah anda gunakan sebaliknya simpan ia di dalam sebuah bekas. Kemudian, rendam kapas di dalamnya lalu lapkan ke seluruh muka.

Kaedah ini bagus untuk kulit wajah anda dan ternyata dapat menghilangkan lebihan kotoran serta minyak di wajah.

Jika diamalkan selalu, kulit muka akan kelihatan lebih berseri dan jerawat juga akan segan untuk muncul lagi.

Jadi, lepas ini anda boleh berjimat dengan hanya pakai toner buatan sendiri je. Pasti wajah akan jadi cantik menawan! Tak cuba tak tahukan?


Perut Terasa Sebu Dan Badan Tak Bermaya, Amalkan 7 Tip Betul-betul Bertenaga & Kenyang Untuk Menghadapi Bulan Puasa.

Badan lesu dan tak bertenaga bukan alasan untuk hijabis menjalankan tugasan seperti biasa. Sering kali bila tiba waktu makan tengahari mula lah perut terasa sebu dan badan sudah tidak bermaya. Namun kita tidak boleh memberikan berpuasa sebagai alasan tidak boleh melakukan kerja harian seperti biasa. Jadi kami kongsikan 7 tip yang berguna di bulan puasa ini.

Namun, tahukah anda bahawa lauk-pauk masin sebegitu akan membuatkan tubuh anda cepat kering lalu berasa dahaga? Ini adalah disebabkan reaksi tubuh terhadap garam di mana ia memerlukan kuantiti air lebih banyak untuk membasmi rasa masin tersebut. Jadi, sila elak menikmati makanan yang masin ketika sahur.

Menurut sunnah nabi, seseorang perlu mengunyah makanan 40 hingga 44 kali untuk pastikannya betul-betul hancur sebelum ditelan. Dengan itu, makan dalam kuantiti sedikit pun sudah boleh terasa kenyang!

Kekacang adalah gabungan nutrien yang penuh termasuklah protein serta lemak dan serat yang baik untuk membuatkan perut cepat kenyang. Jika bosan untuk menikmati nasi ketika sahur, anda boleh makan segenggam kekacang pilihan (gajus/badam/walnut/kacang tanah). Cara ini pasti membantu.

Tetapi mengikut kajian saintifik, taktik meminum segelas air sebelum makan adalah terbaik untuk buat perut terasa kenyang.Jadi, sebelum menikmati sajian sahur, terlebih dahulu jangan lupa untuk meminum segelas air kosong.

Jika ingin menghalang tubuh dari kehilangan nutrien serta kekurangan bendalir, sila makan buah dan sayur-sayuran dalam kuantiti yang lebih banyak. Setiap jenis buah yang berlainan warna memiliki vitamin dan nutrisinya tersendri.

Di bulan Ramadhan, cuba sibukkan diri dengan tugasan harian seperti menyiapkan kerja sehabis mungkin di pejabat mahupun alihkan perhatian dengan menonton siri televisyen kegemaran ketika hujung minggu. Membaca Al-Quran pun membantu! Bila lagi anda hendak kumpul pahala berlipat kali ganda kan?

Bijian penuh seperti oat, biji chia dan granola umpamanya kaya dengan serat dan protein yang boleh menguatkan otot bahkan secara tidak langsung membekal tenaga ke dalam tubuh agar kekal cergas dan bermaya sepanjang hari.


Idam Bayar Zakat RM 1 Juta & Bina Masjid, Mawar Rashid Kerja Keras Hingga Rindu Anak

Pelakon dan usahawan terkenal, Mawar Rashid akui kerjaya yang sibuk membuatkan dia sentiasa merindui anaknya yang tersayang, Raden Rafael.

Namun, dia percaya biarpun pengorbanannya terpaksa berjauhan dengan anak itu pasti akan membuahkan hasil nanti. Tambahan pula, Mawar,25, mempunyai misi dan hasrat untuk membayar zakat sebanyak RM 1 juta dan membina masjid yang diimpikan.

KADANG RASA NAK GIVE UP EVERYTHING SEBAB RINDU ANAK @radenrafaelraf 🥺

Kadang-kadang rasa nak mengalah sebab rindu anak. Karier sebagai selebriti dan usahawan bukan mudah. Perlukan banyak masa untuk siapkan video shoot, live dan lain-lain (terima kasih kepada pengurus yang banyak memudahkan kerja saya). Perlukan banyak masa untuk mesyuarat @mawarosehq, kena perah otak untuk @mawarosehq lagi. Untuk keluarga saya mawarose squad lagi. Masa dengan suami ok lagi, sebab suami sentiasa setia menemani. Tapi.. Rafael ni.. rinduuu.. kadang-kadang pagi sampai malam tak dapat jumpa 🥺 ni nak masuk anak kedua dah @mawarafjunior.. kadang-kadang terlampau busy sampai rasa nak give up🥺

TAPI… I CANNOT GIVE UP!!!

Mawar tak boleh STOP! Mawar WAJIB TERUSKAN demi BIG Y MAWAR. DEMI FAMILY MAWAR. DEMI MAWAROSE SQUAD. DEMI CUSTOMER TERSAYANG MAWAR. DEMI NAK BAYAR ZAKAT SATU JUTA! DEMI NAK BINA MASJID BERSAMA-SAMA kalian semua!

Mawar faham ramai ibu bapa kat luar sana terpaksa korban rasa ‘RINDU’ dekat anak-anak ni demi mencari rezeki dan demi membantu org di luar sana, sama macam Mawar.. tapi YAKINLAH..

PENGORBANAN YANG PALING MENYAKITKAN INILAH YANG AKAN MENDATANGKAN HASIL & BEKALAN UNTUK KE AKHIRAT NANTI.. I’m with you.. BE HAPPY, KEEP ON GOING, YOU ARE A GREAT MOM, A GREAT DAD, your kids are PROUD OF YOU! THEY LEARN A LOT FROM YOU! PROVE TO THEM! YOU ARE AMAZING!

LOVE YOURSELF 🤍

Murni sungguh hasrat Mawar ini. Sama-samalah kita doakan dia berjaya mencapai misinya itu bagi berbakti kepada masyarakat. InsyaAllah!


Mata Selalu Berair, Fahami Kesihatan Mata Anda!

Pernah atau tidak terlintas difikiran kita, mengapa manusia menangis terlalu banyak? Selain dari fakta dimana seseorang itu akan mengeluarkan air mata ketika menangis sebenarnya ada banyak lagi punca yang boleh menerangkan perkara ini.

Menurut Konsultan Oftalmologi dan Pakar Bedah Oculo plastik, Ara Damansara Medical Centre, Dr Nazila Ahmad Azli, air mata dapat memastikan mata sentiasa berada dalam keadaan lembab selain turut mengeluarkan benda asing dalam mata yang mungkin merbahaya.

“Apabila seseorang itu terlalu banyak menangis, ia mungkin akan mengakibatkan saluran air mata menjadi tersekat dan ini mengakibatkan mata akan sentiasa berair,” jelas Dr Nazila.

Sumber gambar: WebMD

Tambah beliau, keadaan tersebut pastinya akan mem- buatkan seseorang itu merasa kurang selesa dan sedikit sebanyak menyukarkannya untuk menjalankan rutin harian.

1. Telalu banyak menangis.

Mata biasanya akan berair disebabkan oleh keradangan pada bahagian permukaan mata. Ini berlaku disebabkan oleh beberapa punca antaranya terdapat masalah pada bulu mata atau kelopak mata atau mata mengalami alergi. Mata kering juga biasanya akan menyebabkan mata berair, kerana mata menghasilkan airmata yang berlebihan untuk mengatasi kekeringan.

2. Saluran air mata yang lemah.
Mata berair juga boleh berlaku apabila sistem saluran air mata tidak dapat mengalirkan air mata secara normal pada sesuatu ketika. Saluran air mata yang tersumbat boleh menyebabkan lubang salur air yang sempit atau tersisih (puncta), atau kelopak mata yang menyebabkan penyumbat salur air biasa (biasanya aktif apabila mata berkelip) tidak dapat berfungsi dengan baik.

Selain mata kelihatan berkaca, atau air mata mungkin mengalir di pipi, gejala lain juga mungkin dialami pesakit termasuklah mata kelihatan kemerah-merahan, gatal, melekit dan bengkak di bahagian dalam mata.

Masalah lain apabila sering menangis:

Cara rawatan yang harus dilakukan.

Air mata yang berlebihan boleh dirawat dengan cara perubatan menggunakan ubat titis mata, kompres panas ataupun kadang-kadang dengan ubatan sistemik. Rawatan untuk masalah salur air mata biasanya dilakukan dengan pembedahan, tetapi usah bimbang kerana kebanyakan rawatan pembedahan pada masa kini sangat berkesan.
Kunjungi pusat rawatan mata yang terdekat dan dapat- kan pemeriksaan rawatan yang terbaik untuk mata anda.


6 Tanda Anda Mempunyai Kulit Kombinasi dan Cara Atasinya Dengan Rutin Penjagaan Kulit Pagi & Malam

Apabila kulit anda kering atau berminyak, merawatnya adalah proses yang cukup mudah. Tetapi apabila anda mendapat sedikit dari kedua-duanya, perkara menjadi rumit.

Krim penghidratan terlalu menghidratkan, topeng penyerap minyak terlalu menyerap, pengimbang losen nampaknya tidak banyak mengimbangkan. Sekiranya banyak pernyataan berikut terdengar biasa, anda secara rasmi mempunyai kulit kombinasi. Ini panduan paling komprehensif untuk merawat kulit kombinasi.

Pada waktu pagi, basuh seluruh wajah anda dengan pembersih lembut. Gerakan fizikal sudah cukup untuk menghilangkan kulit dan serpihan yang mati. Pada waktu malam, basuh wajah anda dengan pembersih ringan yang sama dan gunakan berus sekali lagi hanya jika T-zon anda sangat berminyak.

2. Apabila anda menggunakan pelembap untuk kulit normal, pipi anda terasa sedap, tetapi T-zon anda kelihatan seperti minyak yang licin.

Kulit kombinasi berminyak di beberapa bahagian dan kering di bahagian lain. Tetapi itu tidak bermaksud anda harus mengikuti dua rutin penjagaan kulit yang berasingan. Sebaliknya, anda harus mencapai keseimbangan. Inilah sebabnya mengapa rutin penjagaan kulit untuk kulit kombinasi dapat meniru langkah dari rutin lain.

Ya, anda masih perlu melembapkan, tetapi gunakan losen yang menggabungkan bahan-bahan penambah seperti asid salisilik, silika dengan hidator bebas minyak seperti gliserin atau asid hyaluronik.

3. Pori-pori di hidung anda kelihatan lebih besar daripada pori-pori di pipi dan rahang.

Walaupun tidak ada yang terbukti dapat mengecilkan pori-pori, ada cara untuk membuatnya kelihatan lebih kecil. Pakar dermatologi, mengesyorkan penggunaan produk yang mengandungi retinol, alpha hydroxy acid atau beta hydroxy acid yang membantu menjaga pori agar tidak tersumbat.

4. Anda mendapat jerawat dan tompok kering pada masa yang sama.

Seminggu sekali, rawat wajah anda dengan dua topeng. Sapukan topeng pelembap ke kawasan kering dan tanah liat yang menyerap minyak ke zon-T anda. Anda boleh menggunakan topeng penyerap minyak hingga tiga kali seminggu.

5. Keadaan T-zon anda ditentukan oleh cuaca.

Apabila cuaca panas, T-zon anda cenderung berkilau lebih cepat daripada biasanya, kebiasanya pada waktu tengah hari. Penyelesaian terpantas, gunakan kertas menyerap minyak. Hadir dalam kotak kertas tipis berukuran kad kredit sehingga anda dapat memasukkannya ke dalam setiap beg.

6. Kawasan yang tidak stabil anda berada dalam T-zon.

Sekiranya kulit mempunyai sedikit kekuningan dan kulit di bawahnya kelihatan berwarna merah jambu dan meradang, anda mungkin mengalami dermatitis seborrheic atau ‘kelemumur wajah’. Keadaan ini sering dikelirukan dengan kulit kering, tetapi ragi yang tumbuh secara berlebihan biasanya tumbuh di kulit kepala. Individu ini sering mengalami kelemumur bersama dengannya. Untuk membersihkannya, berjumpa dengan pakar dermatologi anda yang mungkin menetapkan krim antijamur, anti-ragi atau anti-radang.

Ikuti arahan yang diberikan untuk kulit berminyak. Sekiranya ini terlalu kering untuk kulit anda, beralih ke losen pembersih yang tidak berbuih atau berbuih.

PRODUK CADANGAN:

Ikuti arahan yang diberikan untuk kulit berminyak. Anda juga boleh menggunakan toner yang mengandungi witch hazel.

PRODUK CADANGAN:

Serum penghidratan adalah pilihan terbaik untuk kulit kombinasi. Serum memberikan dos penghidratan tambahan pada kulit anda, mencegah sesak dan tidak merasa berat. Pilih serum yang mengandungi asid hyaluronik.

PRODUK CADANGAN:

Walaupun anda tidak perlu menggunakan pelembap bebas minyak untuk kulit kombinasi, melabur dalam pelembap yang ringan yang akan mengawal kelembapan sambil menjaga kulit anda tetap terhidrat.

PRODUK CADANGAN:

Pelindung matahari adalah suatu keharusan untuk semua jenis kulit. Pilih pelindung matahari yang mempunyai penilaian SPF 30 dan PA + dan memberikan kemasan matte.

PRODUK CADANGAN:

Gunakan pembersih yang sama dengan yang anda gunakan pada waktu pagi.

Tona wajah anda dengan toner yang sama dengan yang anda gunakan untuk rutin pagi anda.

Pilih serum AHA / BHA untuk kulit anda. AHA sangat lembut pada kulit anda dan BHA seperti asid salisilik mengelupas kulit anda dan mencegah jerawat.

Anda perlu menyuburkan kawasan di bawah mata. Sekiranya anda mempunyai masalah khusus, seperti mata bengkak dan lingkaran hitam, pilih krim mata yang menangani masalah ini.

PRODUK CADANGAN:

Melembapkan wajah anda dengan produk yang sama dengan yang anda gunakan pada waktu pagi.

Seperti kulit berminyak, anda mungkin menggunakan topeng tanah liat hanya di kawasan yang berminyak. Anda juga boleh mengurut wajah anda dengan minyak muka sekali-sekala. Ini menjadikan kulit anda terhidrat tanpa menyebabkan rasa berminyak berlebihan.

PRODUK CADANGAN:

Untuk kulit kombinasi, lebih baik menggunakan bahan-bahan yang menenangkan, seperti yogurt dan madu. Kedua-dua bahan ini memastikan kulit anda kekal sihat dan berasa selesa.


Pinggan Mangkuk Ayan Memang Cantik & Rare Tapi Awas Boleh Membahayakan Kesihatan!

Pinggan mangkuk viral iaitu pinggan mangkuk ayan memang menjadi kegilaan ramai pada masa kini. Ayan atau dikenali sebagai enamelware ini menjadi pilihan ramai kerana reka bentuknya yang vintaj membuatkan ramai yang teringatkan kenangan zaman kecil.

Ini kerana bagi menghasilkan pinggan mangkuk enamelware, asasnya adalah dari keluli, besi atau aluminium. Bahan tersebut akan disaluti dengan porselin pada tahap suhu tertentu.

Kebimbangan utama adalah pencemaran logam berat seperti plumbum, kadmium dan uranium. Bahan bahan ini biasanya digunakan untuk memberi warna menarik pada pinggan mangkuk ayan.

Memang tidak dapat dinafikan keunikan produk ini namun kesan terdedah kepada bahan ini mampu menyebabkan risiko masalah perkembangan otak kepada anak anak. Untuk jangka masa panjang pula akan mengakibatkan kerosakan organ lain seperti buah pinggang, hati, tulang dan kanser.

Selain itu, penggunaan pinggan ayan antik juga tidak digalakkan kerana regulasi sebelum ini tidak ketat. Pinggan mangkuk ayan yang telah rosak seperti retak, kemek, bercalar dan berkarat juga perlu dielakkan penggunaannya.

Situasinya berbeza bagi produk berjenama seperti Le Creuset dan produk dari kilang yang diketahui, anda tidak perlu bimbang kerana penghasilan produk ini akan melalui pemeriksaan kualiti yang ketat. Ini penting untuk memastikan ia bebas dari bahan kimia berbahaya terutama logam berat.

Sekiranya anda ingin menggunakan produk ayan antik, sebaiknya gunakannya sebagai hiasan seperti tempat letak bunga hiasan ataupun pelapik pinggan lain.

Jika anda baru berjinak jinak dengan produk ini, utamakan keselamatan terlebih dahulu dengan memilih produk yang telah disahkan selamat.

Bagi pengeluar produk seramik yang tidak mempunyai pengesahan kualiti produk, sila melakukan permohonan untuk mendapatkan pengiktirafan dari KKM (Bahagian Keselamatan Makanan) untuk mengesahkan bahawa produk anda bebas pencemaran logam berat.

Jadi, berhati-hatilah sewaktu membeli perkakas sebegini supaya tidak menyesal di kemudian hari. Utamakanlah kesihatan berbanding gaya!


Cara Lain Hilangkan Kedut Baju & Tudung Tanpa Seterika, Hanya Guna Periuk Rebus, Cuka & Tilam.

Dalam keadaan terdesak, macam-macam sebenarnya yang kita boleh lakukan. Sebagai seorang wanita, kita memang boleh dikatakan cerewet tentang satu-satu perkara.

Lebih-lebih lagi jikalau baju atau hijab yang berkedut! Ha, jangan tak mengaku pula. Admin nak kongsi cara bernas untuk anda hilangkan kedutan pada pakaian tanpa menggosoknya!

Ini salah satu cara orang dulu-dulu menghilangkan kedutan pada pakaian. Apa-apa pun, gunalah periuk yang permukaan bawahnya bersih dan rata. Caranya, didihkan air dalam periuk atas dapur, pastikan ia betul-betul mencapai suhu kepanasan yang wow! Setelah selesai, buang air rebusan ke dalam sinki atau asingkan ke tempat lain. Gunakan permukaan bawah periuk seperti seterika. Cara ini adalah sangat efektif dan berguna seperti seterika sebenar!

Seperti yang kita tahu, banyak kebaikan dan khasiat cuka untuk kegunaan rumah dan kesihatan. Oleh itu, bancuh campuran satu (1) nisbah cuka bersama tiga (3) nisbah air biasa. Masukkan di dalam botol semburan dan ia siap untuk digunakan sebagai semburan magis yang dapat menghilangkan kedutan degil pada pakaian! Jangan risau, cuka adalah sejenis cecair yang tidak merosakkan serat benang pakaian.

Ini yang dikatakan sambil menyelam minum air! Sambil dapat menikmati hidangan teh kegemaran anda, anda juga dapat menghilangkan kedutan pakaian sekali! Regangkan kain anda 12 inci di atas cerek, acukan ia kepada wap stim yang keluar daripada muncung cerek. Anda akan sedar bahawa kedutan beransur hilang sebaik ia diwapkan.

Ha! Cara ini bukanlah cara yang paling berkesan menghilangkan kedutan pada baju anda. Tetapi, dapat membantu sedikit sebanyak tatkala anda sedang terdesak dalam percutian di hotel atau motel. Ketika anda sedang mandi air panas, wap haba panas akan memenuhi segenap ruang kamar mandi berkenaan. Oleh itu, gantungkan pakaian berkedut anda di dalam kamar bilik mandi yang masih lagi berwap sambil pintu ditutup rapat. Cubalah!

Salah satu cara yang berguna ketika ada sedang menikmati percutian. Hamparkan pakaian yang anda ingin kenakan pada keesokan harinya di bawah tilam sebelum anda tidur. Esok pagi, anda pasti berpuas hati dengan hasilnya. Cuma harus diingatkan, hamparkan pakaian dengan rata dan sebaiknya. Jangan pula anda lipat atau gulungkannya. Jika itu yang anda lakukan, jangan terkejutlah rupanya seperti roti jala nanti!

Para wanita sekitar tahun 60-an menggunakan seterika pakaian sebenar untuk meluruskan rambut mereka. Oleh itu, era yang semakin moden kini, dengan adanya ciptaan seperti ‘flat hair iron’ atau seterika rambut, pastinya sudah memadai untuk bantu menghilangkan kedutan pada pakaian kerana fungsinya lebih kurang sama seperti seterika pakaian.

Jika anda mempunyai mesin pengering cucian di rumah, anda boleh masukkan pakaian yang telah pun kering ke dalam mesin pengering demi menghilangkan kedutan. Tetapkan jangka masa pusingan mesin selama 15 hingga 20 minit untuk mendapatkan hasil pakaian tanpa kedutan.


Penat ‘Ikat Perut’ Untuk Kurus, Melly Goeslow Akhirnya Nekad! Berjaya Singkirkan 23kg

Siapa tak kenal dengan penyanyi lagu Ada Apa Dengan Cinta yang suaranya banyak melatari ost filem-filem di Indonesia, Melly Goeslow.

Baru-baru ini, Melly telah tampil lebih kurus dari sebelumnya dan mendedahkan kepada media bahawa dia telah berjaya kehilangan sebanyak 23 kilogram berat setah menjalani pembedahan Bariatrik.

Menurut Melly pembedahan tersebut dilakukannya di Rumah Sakit Pondok Indah. Untuk mencegah obesiti dan mendapatkan tubuh badan ideal yang lebih sihat.

Kini, berat badan Melly berjaya dikurangkan sehingga 23 kilogram dalam jangkamasa empat bulan.

Jelas Melly lagi, terdapat beberapa perubahan pola pemakanan dan gaya hidup yang berubah setelah dia menjalani pembedahan itu.

“Berat badan sata sekarang adalah sekitar 64 kilogram dari 87 kilogram. Sudah empat bulan sejak saya menjalani pembedahan itu pada 15 Julai lalu. Semua seluar jeans milik saya sudah bersedia untuk dikecilkan,” kata Melly Goeslaw lapor Kompas.com.

Melly menjelaskan, ada beberapa sebab yang membuatkan dirinya nekad untuk menjalani pembedahan Bariatrik ini, antaranya adalah kelelahan untuk terus disiplin mengambil supplement untuk melangsingkan badan.

“Sebenarnya saya dah terlampau penat untuk mengambil supplement diet. Bayangkan selama 12 tahun, berapa juta ubat yang telah masuk ke dalam badan saya. Itu belum lagi termasuk suntikan dan sebagainya,” ujar Melly.

Pelantun lagu ‘Denting’ itu juga mengakui agak sulit bagi dirinya untuk menjalani program diet, kerana dia tidak mampu untuk mengawal nafsu makan.


Lepas Patah Hati, Gadis Ini Terus Cari Motivasi Hingga Berjaya Turun 30kg Dengan Sihat. Hebat!


Nana Mahazan Kongsi Cara Kekal ‘Istiqamah’ Dalam Penghijrahan!

Kebelakangan ini, seringkali kita dengar berita yang kurang enak apabila ramai golongan artis atau pempengaruh media sosial di Malaysia yang membuat pusingan ‘u-turn’ dengan alasan sukar untuk istiqamah dalam penghijrahan yang dilakukan mereka.

Sehubungan itu, Hijabista mencerap sudut pandang penyanyi yang mula melakar nama setelah membintangi rancangan realiti nyanyian Akademi Fantasia musim pertama, Nurul Hana Che Mahazan atau lebih dikenali sebagai Nana Mahazan berhubung isu istiqamah dan ini penjelasan yang diberikan oleh Nana.

Perkara sama, pernah dibincangkan Nana menerusi sesi Q&A yang dibuat menerusi insta stories miliknya baru-baru ini. Di mana dia membuka ruang untuk berkomunukasi bersama para peminatnya dan mereka bebas bertanyakan apa sahaja dan Nana akan memberikan maklum balas berdasarkan soalan yang diajukan.

Menurut Nana, untuk seseorang itu istiqamah dalam melakukan setiap amal kebaikan bukanlah satu perkara mudah. Namun, ianya satu proses yang perlu selari dengan usaha serta kehendak individu tersebut.

“Istiqamah actually is a process, ianya sudah tentu tidak mudah tetapi ianya harus disertakan dengan usaha.

“Disertakan juga dengan niat kita kena nak, kita kena mahukan, kita kena selalu ingatkan diri kita aku nak istiqamah. Aku kena konsisten buat perubahan dan letakkan usaha,” katanya.

Jelas Nana lagi, Istiqamah sukar untuk dikekalkan sekiranya seseorang individu tidak melakukan sebarang usaha untuk kearah yang lebih baik. Tegasnya lagi, setiap benda baik yang ingin kita lakukan adalah lebih susah dari melakukan tabiat buruk yang sering diamalkan dalam kehidupan.

“Kalau kita tak letak usaha, kita biar je tak buat apa-apa memang susah nak istiqamah. Dan nak jadi positif lebih susah dari nak jadi negatif.

“Sebab benda best dia memerlukan usaha. Dan Inshaallah bila kita letakkan usaha, tawakkal, pasti kita akan mendapatkannya. Yang penting jangan mengalah dan kena teruskan usaha.

“Macam Nana, selalu fikir benda yang seronok-seronok je. Sebab Nana nak benda yang baik-baik sahaja. Sentiasa fikir positif,” ujarnya.

Sekadar info, penyanyi dan pengacara Nana Mahazan mulai tampil berhijab sejak 15 Ogos 2021 yang lalu dan masih konsisten hingga ke hari ini.

Terdahulu, Nana menyifatkan penghijrahannya dan apa yang berlaku sebagai suatu perkara yang menggembirakan. Bagaimanapun, Nana memilih untuk tidak mengulas lebih lanjut mengenai penghijrahannya. Kerana, ia bukan sesuatu yang perlu diraikan, cuma dia akui cukup gembira dengan perubahan dirinya.


Pelajar Lelaki Sama-sama Kumpul Duit Gantikan Kasut Rakan Yang Lusuh, Ini Baru Betul Sahabat Syurga!

Setiap insan mempunyai keperitan sendiri yang mereka alami, adakalanya dilihat dengan jelas mahupun tidak, kita boleh rasai kerana sifat kemanusiaan.

Masih tular sehingga ke hari ini, pautan video yang dimuat naik oleh seorang pelajar lelaki menunjukkan rakannya yang masih memakai kasut lusuh ke sekolah. Tapi apa yang membuatkan orang ramai tertarik adalah pemberian kasut baru dari rakan-rakannya kepada pelajar lelaki tersebut.

Menerusi video dimuat naik oleh pemilik akaun TikTok @rfirzl_, dia menunjukkan rakannya yang masih memakai kasut lusuh ke sekolah.

Dia bersama rakan-rakannya membuat satu kutipan duit untuk membeli sepasang kasut baru buat rakannya tersebut. Target yang mereka ingin dapatkan adalah sebanyak 217,000 rupiah bersamaan RM63 di Malaysia.

Pada saat akhir video, lihat jelas kegembiraan pelajar lelaki tersebut mendapat pemberian kasut dari rakan-rakannya. Tersenyum riang bersama sorakan riang oleh kawan-kawannya di sekeliling melihat reaksi pelajar tersebut.

Video itu telah meraih sebanyak 13.4 juta tontonan di TikTok. Ramai juga komen-komen memuji kebaikan pelajar-pelajar itu membantu rakannya sehingga mereka dijadikan sebagai contoh sahabat sejati buat zaman sekarang.

“Ibu bapa yang pandai mendidik serta guru-guru & kawan-kawan yang baik. Terima kasih jadi orang yang baik. Salam daripada Malaysia,

“Dia senang kita juga senang,

“Semoga anak-anak semua bersahabat sampai syurga.” tulis wargamaya di ruangan komen.

Sumber: TikTok @rfirzl_


Punca Wajah Jadi kusam, Kurang Minum Air & Tidur Lewat, Hijabi Tolong Elakkan Kalau Nak Cantik!

Kulit wajah yang segar dan berseri memang menjadi idaman setiap gadis. Siapa yang tidak mahu nampak cantik bukan?

Sebenarnya, ia bermula daripada penjagaan kulit secara teratur dan rapi. Sekiranya anda sudah menjaga kulit dengan sebaik mungkin tetapi muka masih nampak kusam, pasti ada kesalahan yang anda lakukan.

TUJUH ‘HABIT’ PUNCA KULIT JADI KUSAM DAN PERLU DIHINDARI

1. MALAS MEMBERSIHKAN WAJAH
Setelah seharian melakukan aktiviti di luar rumah, perkara pertama yang perlu anda lakukan adalah membersihkan wajah secara menyeluruh. Sebaiknya, lakukan double cleansing agar wajah benar-benar bersih daripada solekan. Jangan biarkan debu dan kotoran serta bahan kimia menempel pada wajah hingga menyebabkan wajah menjadi kusam dan berjerawat.

Tetapi, perlu anda ingat bahawa mencuci wajah dengan terlalu kerap juga tidak bagus kerana ia mampu menghilangkan minyak alami yang dihasilkan oleh kulit wajah. Jadi, cuci dalam 2 hingga 3 kali sehari.

2. KURANG MENGGUNAKAN SKRUB
Membersihkan wajah sahaja tidak cukup. Anda juga perlu menggunakan skrub wajah untuk membersihkan sel-sel kulit mati pada wajah. Lakukan sekurang-kurangnya 3 hingga 4 kali seminggu.

Selain itu, cari skrub wajah yang lembut dan sesuai dengan jenis kulit anda. Jangan menggosok kulit wajah dengan terlalu kasar. Takut terluka pula wajah anda.

3. TIDAK MENGGUNAKAN PELEMBAP SECUKUPNYA
Salah satu punca kulit kusam adalah kulit kurang terhidrat. Cara paling mudah untuk menghidrat kulit adalah dengan menggunakan pelembap. Paling penting, pilih pelembap yang sesuai dengan kulit anda agar hasilnya lebih memukau.

Cadangan kami, gunakan pelembap daripada bahan krim untuk kulit kombinasi dan berminyak. Manakala, untuk kulit kering sebaiknya gunakan pelembap berbahan gel.

4. SERING TIDUR LEWAT
Tidur yang cukup sangat penting girls! Pastikan anda mendapat tidur yang secukupnya, sekurang-kurangnya 6 hingga 8 jam sehari. Tidur anda juga harus berkualiti. Seeloknya, jauhkan diri daripada stress dan penggunaan telefon bimbit sebelum tidur agar tidur anda lebih nyenyak.

5. PRODUK MEKAP
Cuba perhatikan produk serta peralatan mekap yang selalu anda gunakan. Anda lebih kenal kulit anda, jadi pilih kosmetik yang sesuai dengan jenis kulit anda. Peralatan mekap juga perlu dibersihkan dengan kerap agar kuman tidak menempel pada wajah anda.

6. PERSEKITARAN YANG KOTOR
Anda berada di luar rumah sepanjang hari dan pastinya wajah terkena sebarang pencemaran dan sinar matahari yang tidak elok untuk kulit. Pastikan anda menggunakan krim pelindung matahari sebelum keluar rumah. Rajin-rajinkanlah diri untuk bersenam kerana ia mampu mengeluarkan toksin dalam badan.

7. KURANG MINUM AIR PUTIH
Jangan ambil mudah dengan khasiat air putih ya. Salah satu kebaikannya adalah dapat menghidrat dan mencerahkan kulit dari dalam. Oleh sebab itu, ambil mair putih 8 gelas sehari supaya tubuh kita menerima air yang secukupnya.


Halia Ada 10 Kebaikan Untuk Kesihatan & Kecantikan, Bukan Boleh Guna Dalam Masakan Je!

Halia sering digunakan sebagai penambah perasa dalam sesuatu masakan. Bukan je boleh guna dalam masakan, halia juga sebenarnya baik untuk kesihatan dan kecantikan anda. Mulai hari ini, jom kita amalkan pengambilan halia dalam kehidupan seharian kita.

Tetapi, sebaiknya anda elakkan daripada mengambil halia jika anda mengalami masalah jantung, hati atau mengalami pendarahan pada luka. Anda juga tidak digalakkan mengambil halia sekiranya anda sedang hamil dalam trimester kedua dan ketiga.

Jadi, Hijabista paparkan 10 kebaikan halia untuk kesihatan dan kecantikan anda.

Skrub halia membantu memanaskan kulit anda dan meningkatkan peredaran darah. Ia juga dapat menghalang pembentukan selulit. Campurkan 1 sudu besar halia yang diparut dengan 500ml jus halia. Tambah juga 1 gelas garam laut kasar. Letakkan skrub tersebut pada span dan gosokkan pada semua tempat yang bermasalah.

Halia mengandungi sejumlah besar antioksidan, mempercepat proses pembaharuan dalam badan dan menghilangkan radikal bebas dan toksin, sekali gus melambatkan proses penuaan.

Sekiranya anda mengalami masalah penghadaman, kencing manis atau loya semasa hamil, anda boleh mengunyah halia atau menambah sedikit halia segar ke dalam teh anda.

Mudah sahaja caranya. Cairkan 1 – 2 sudu mentega shea. Kemudian, tambah 1 – 2 sudu teh minyak avokado, 3 – 5  titis minyak pati nilam, 3 – 5 titis minyak pati halia dan 5 – 7 titis minyak pati lemon. Campurkan semua bahan tersebut dan masukkan ke dalam balang yang kering.

Anda boleh gunakan campuran ini sebagai masker dan juga sebagai krim tangan. Tetapi awas, bahan ini boleh menyebabkan alahan. Jadi, anda perlu berhati-hati.

Halia berkait rapat dengan proses keradangan dan kesakitan, termasuk sakit otot selepas bersukan, sakit akibat datang bulan dan arthritis. Campurkan halia dan kunyit, jus lemon, 1 sudu teh madu dan air. Kemudian, minum suam-suam.

Halia mengandungi banyak elemen ‘pembakaran’, mempercepat metabolisme dan mengurangkan selera makan. Tambah halia segar atau halia parut dalam minuman anda. Jika anda minum teh halia 30 minit sebelum makan, anda tidak akan makan secara berlebihan. Anda juga boleh ambil yogurt bersama halia parut, kayu manis dan secubit lada merah.

Campurkan halia parut, madu dan jus lemon untuk menganjal dan memberi seri pada kulit. Sapukan masker tersebut pada wajah selama 30 minit.

Halia menggalakkan pertumbuhan rambut baru dan mencegah masalah keguguran rambut. Campurkan halia parut dan bawang putih bersama air. Tambah juga beberapa titis minyak zaitun atau minyak kelapa. Kemudian, urut pada akar rambut anda.

Menurut kajian, penggunaan halia biasa boleh menormalkan tahap kolesterol dan gula dalam darah. Ia juga boleh mengurangkan risiko komplikasi yang berpotensi. Halia juga membantu menghalang pembentukan penggumpalan darah dan tekanan darah tinggi. Rebus halia dengan batang kayu manis, biarkan ia sejuk dan minum 2 – 3 kali sehari.

Ada dua cara yang boleh dilakukan untuk menghalang jerawat tumbuh pada wajah anda. Pertama, campurkan 1 sudu teh halia parut dan 1 sudu teh cuka epal. Sapukan pada setiap jerawat untuk menghilangkan keradangan dan kemerahan dengan cepat.

Kedua, campurkan 1 sudu teh halia parut, 1 sudu teh madu dan susu. Sapukan pada muka dan biarkan selama 10 – 15 minit sebelum anda cuci bersih muka anda.


Melancarkan Aliran Darah Dalam Tubuh, Ini Antara Kelebihan Bangun & Tunaikan Solat Tahajjud

Solat malam atau solat tahajjud merupakan satu peluang bagi umat Islam untuk mengeratkan hubungan dengan Allah. Secara zahirnya, tidak ramai individu yang mampu bangun malam dan menunaikan solat tahajjud.

Mungkin ia satu kesulitan bagi individu yang jarang melakukannya tetapi satu kenikmatan bagi mereka yang selalu menunaikan solat tahajjud.

Waktu paling mustajab untuk melakukan solat tahajjud adalah pada 1/3 malam. Ketika ini, malaikat akan turun ke bumi dan Allah akan mengabulkan doa hambaNya.

Terdapat pelbagai manfaat bagi individu yang menunaikan solat Tahajud. Antaranya:

Ibadah mampu mendekatkan diri manusia kepada penciptaNya dan solat tahajjud merupakan medium untuk menghapus dosa. Malah, individu tersebut akan dikuatkan iman dan menjauhkan diri daripada melakukan dosa besar mahupun kecil.

Orang yang selalu bangun menunaikan solat tahajjud akan kelihatan bersinar pada wajahnya. Ini merupakan tanda ketakwaan seseorang hamba kepada Allah Taala.

Kebiasaannya, solat tahajjud akan dilakukan pada jam 3.00 pagi. Pada ketika itu, udara masih segar dan akan dihirup oleh paru-pau. Tubuh kita akan menggerakkan seluruh otot yang akan membuatkan badan segar dan seluruh aliran darah terasa lancar. Oksigen segar akan hilang ketika matahari terbit. Hanya orang yang berjaga malam mampu merasakannya.

Manfaat gerakan dalam solat ternyata mampu memberi efek positif terhadap kesihatan manusia. Gerakan takbiratul ihram sebenarnya membuka rongga paru-paru lebih lebar dan melancarkan pengaliran udara menuju paru-paru. Paru-paru akan menjadi lebih lapang daripada sebelumnya.

Rasulullah pernah mengatakan bahawa sesiapa yang melaksanakan solat tahajjud akan mendapat jaminan syurga. Hal initelah diriwayatkan dalam salah satu hadis, sebagaimana Nabi Muhammad s.a.w bersabda:

“Wahai manusia, sebarkanlah salam, beri makanlah, sambung tali kasih, salam malamlah saat orang pada terlelap, maka masuklah syurga dengan selamat.” (HR. Al-Hakim, Ibnu Majah, At-Tirmizy)

Nabi Muhammad s.a.w pernah bersabda bahawa orang yang selalu melaksanakan solat Tahajud akan memperoleh cinta Allah S.W.T. Baginda pernah bersabda pada Abu Darda’ r.a tentang keutamaan solat tahajjud ini. Mereka yang memilih bangun di tengah malam dan meninggalkan kenyamanan tidur, nescaya akan mendapat cinta Allah S.W.T.


Impak Pendemik Covid-19, ‘Clean beauty’ Menjadi Buruan Hijabi Miliki Produk Kecantikan Yang Terjamin

‘Clean beauty’ adalah penyatuan trend mega seperti kosmetik semula jadi, kesihatan, sosial, etika dan tanggungjawab terhadap alam sekitar. Pengguna menjadi semakin sedar, lebih berpengetahuan dan lebih prihatin terhadap keselamatan dan keberkesanan produk atau bahan yang mereka masukkan ke dalam tubuh mereka.

Bermula dalam industri makanan, ‘clean beauty’ kini menjadi konsep utama dalam penjagaan diri. Sektor ‘clean beauty’ menjadi panas dan berkembang 42% dari tahun ke tahun. Penjagaan diri ‘clean beauty’ yang paling laris adalah penjagaan kulit diikuti dengan penjagaan rambut . Tuntutan pengguna teratas yang berkaitan dengan ‘clean beauty’ termasuk semula jadi, tidak beracun, bebas, bebas kekejaman, bebas paraben, dan hypoallergenic.

‘Clean beauty pada prinsipnya adalah pendekatan holistik, rasional, pengembangan produk yang difokuskan pada penggunaan bahan-bahan yang selamat, berkesan, dihasilkan secara etnik dan mesra alam. Menggunakan bahan-bahan yang terbaik dari alam dengan memberi tumpuan kepada keselamatan atau prestasi dan bukan sama ada semula jadi atau sintetik.

Apa sebab sebenar untuk menghadapi semua masalah untuk menukar produk anda yang sedia ada? Inilah 10 faedah ‘celan beauty’ yang luar biasa dan mengapa ia bernilai!

Jenama solekan kegemaran pemenang anugerah, BITE Beauty membawa visi inovatif ‘clean beauty’ ke Asia Tenggara, mengetuai pelancaran “Clean at Sephora” di rantau ini. BITE terkenal dengan produk sensitif, kulit, bibir, dan mata yang sensitif, superfood. Akhirnya, BITE berada di Singapura, Malaysia, Thailand dan Filipina secara eksklusif dalam talian di Sephora.

BITE memberikan keindahan ‘clean beauty’ yang didorong oleh superfood seperti betik, buah delima, mangga Afrika dan Maqui berry yang menggemari kulit dari alam semula jadi, solekan dan perawatan bibir BITE memanfaatkan kekuatan bahan-bahan yang kaya dengan bahan yang diinginkan kulit anda antioksidan, vitamin, mineral, asid lemak dan banyak lagi Untuk memberikan warna yang terang, sensori tekstur dan berprestasi tinggi. Semua formula BITE bersih, vegan, bebas kekejaman dan bebas gluten. BITE dilancarkan pada tahun 2011 dan diperoleh pada tahun 2014 oleh KENDO, inkubator jenama kecantikan LVMH.

Primer ini adalah penghubung yang sempurna antara rutin penjagaan kulit bersih dan solek anda. Pilih primer anda berdasarkan jenis kulit anda: Hydrate dengan primer kulit normal hingga kering, atau matangkan dengan primer kulit normal hingga berminyak.

Asas berkrim dan tahan lama ini menyempurnakan kulit anda dengan liputan sederhana. Maqui berry superfood yang kaya dengan antioksidan dan teknologi micellar lembut berfungsi dengan baik pada kulit anda, walaupun kulit anda sensitif.

Formula tahan lama dan ringan ini membolehkan anda meningkatkan liputan untuk kemasan lembut yang menyatu di kulit anda. Dicipta untuk memberi penampilan gabungan yang anda idamkan sepanjang hari, ia menghasilkan kemasan tanpa fokus yang lembut.

Blush whipped ini, disisipkan dengan ekstrak betik, memberikan anda kemasan yang sihat dan semula jadi yang tahan sepanjang hari. Rumus ringan dan tahan pudar meningkatkan pipi dengan warna kemerahan yang dapat disegarkan pada kulit. Selain itu, ia juga boleh dipakai di kelopak mata anda.

Krayon berprestasi tinggi ini, dilengkapi dengan minyak delima superfoods dan mangga Afrika liar, memberikan warna berani, satu sapuan dengan kemasan matte yang selesa dan berkrim. Reka bentuk yang ramping dan pengasah terbina dalam, sangat mudah digunakan.

Maskara hitam yang pekat ini, dikuasakan oleh lilin berry pokok vegan, memberikan bulu mata seketika dan dorongan yang kuat dan tahan lumpur. Dengan berus berbentuk jam pasir yang bertubuh penuh, ia memberikan yang terbaik dalam setiap sapuan.

Namun, tahun ini, tafsiran yang agak berbeza ,Pengguna kecantikan kini mencari produk yang baik untuk kesihatannya dan baik untuk planet ini. Keinginan untuk produk yang meyakinkan, baik dari segi isi dan bentuknya.

Dan krisis Covid hanya meningkatkan permintaan pengguna untuk produk yang membuat mereka merasa selamat dan terjamin. Tetapi bergantung pada pasaran, kesan pandemik tidak menimbulkan reaksi yang sama pada masa depan.


‘Sudah Jatuh, Ditimpa Tangga’, Gadis Ini Kongsi Pengalaman Hampir Cacat Disebabkan Kanta Lekap.

Sifat semula jadi seorang wanita semestinya mahu terlihat cantik. Pemakaian kanta lekap kini merupakan perkara biasa untuk setiap wanita. Namun, baru-baru ini tular di TikTok mengenai kisah seorang gadis yang memakai kanta lekap sehingga matanya hampir ‘cacat’.

Siapa di sini yang suka memakai kanta lekap? Pemakaian kanta lekap merupakan sesuatu yang tidak asing lagi untuk wanita yang mahu terlihat cantik. Pelbagai kisah mengenai bahaya memakai kanta lekap sudah didengari. Anda perlu tahu bahawa pemakaian kanta lekap ini sangat berisiko dan memerlukan penjagaan yang sangat rapi. Bahaya ya, sehinggakan ada yang hampir buta disebabkan memakai kantap lekap!

“Ada satu hari tu I pergi ke mandi sungai then biasalah dorang (rakan-rakannya yang lain) main ‘percik’ air.”

“Masa itu, rasa macam ada something dalam mata.. tak pastilah sama ada pasir ataupun batu. Selepas itu, I gosok mata belah kiri dan terasa sakit gila! Tapi lepastu dah reda dan okay sekejap” katanya lagi.

Keesokan harinya, gadis tersebut keluar berjalan dan memakai semula contact lens tersebut tanpa berfikir panjang. Dengan bersahajanya, dia memakai contact lens tersebut tanpa memeriksa expired date dan tidak menukar air contact lens tersebut.

“Bila I pakai tu, mata jadi pedih dan I biar sahaja sebab biasalah mula-mula pakai lens memang pedih.. Tapi makin lama jadi tak selesa dan mata mulai kemerahan”

Menurut gadis ini lagi, sebaik sahaja matanya mulai kemerahan, dia terus membuka kanta lekap dan menggosok matanya. Kejadian tersebut menjadi semakin memburuk kerana matanya mulai membengkak dan tidak boleh dibuka selepas dua hari.

Usai kejadian tersebut, dia terus pergi ke klinik berhampiran untuk mendapatkan rawatan. Nasibnya ibarat ‘Sudah jatuh, ditimpa tangga’ apabila Doktor di klinik tersebut ‘tersalah’ memberikannya ubat.

“I tak sure ubat apa, tapi mata i jadi makin teruk.”

Gadis tersebut bergegas mendapatkan rawatan di hospital dan diberitahu bahawa ubat tersebut bukanlah ubat yang sepatutnya diberikan. Ubat yang telah diberikan itu ternyata telah ‘memburukkan’ lagi keadaan mata gadis tersebut. Doktor di hospital tersebut juga telah mempersoalkan tindakan gadis tersebut yang ke klinik terlebih dahulu dan tidak terus ke hospital.

Setelah itu, dia telah berulang-alik ke hospital untuk mendapatkan rawatan selanjutnya. Ujarnya lagi, matanya telah dibuka seluasnya dan telah ‘dicocok’ dengan ubat yang diberikan. Rawatan tersebut telah menelan perbelanjaan yang besar kerana satu ubat tersebut berharga lebih kurang RM1000.

Sebagai kesimpulan, kisah gadis ini boleh menjadi pengajaran untuk anda semua. Perkara paling penting adalah melakukan penjagaan rapi semasa memakai kanta lekap. Jangan mengambil mudah akan isu ini dan buat kajian yang secukupnya mengenai cara penjagaan yang betul. Pastikan anda sentiasa kerap menukar air contact lens, memeriksa tarikh luput dan terus ke hospital untuk mendapatkan bantuan pakar sekiranya mata mulai bengkak.


Rambut Kini Lebat Memukau Bila Guna Kiub Ais Limau Purut. Lelaki Ini Kongsi Caranya!

Tahukah anda bahawa limau purut bukan hanya boleh melazatkan masakan anda malah boleh juga melebatkan rambut. Bukan itu sahaja, kelemumur juga mampu dihapuskan oleh limau purut ini. Hebat bukan!

Untuk merawat rambut anda supaya lebih lebat dan sihat, anda bolehlah cuba mengamalkan kiub ais limau purut. Eh! bukan untuk dimakan tau tetapi untuk dilumurkan di seluruh kulit kepala. Jom kita lihat cara untuk menghasilkannya.


‘The Power Of Sedekah’ Beli Makanan Kucing RM5, Lelaki Ini Daripada Menganggur Terus Dapat 2 Tawaran Kerja

Kucing merupakan binatang peliharaan yang comel dan manja. Menurut sejarah, haiwan ini telah hidup sejak zaman Firaun lagi iaitu kira-kira 5,000 tahun yang lalu dan dikatakan ia pernah hidup di istana Firaun.

Di sini kita dapat menilai mengapa Rasulullah SAW sangat sayangkan kucing dan menyatakan bahawa kucing itu suci dan tidak najis. Kita sebagai manusia yang mempunyai akal fikiran seharusnya menjaga dan memelihara persekitaran agar sentiasa bersih dan selesa untuk menjalakan kehidupan seharian.

Kita biasa dengar yang kucing merupakan haiwan kegemaran dan kesayangan Nabi Muhammad SAW, Bahkan, pernah ada kisah juga tentang Nabi Muhammad SAW dan kucing peliharaannya yang bernama Mueeza.Menurut ceritera itu, setiap hari Rasulullah SAW menerima tetamu di rumah, baginda akan mengendong kucing itu lalu diletakkan di atas pahanya. Dipercayai salah satu sifat Mueeza yang paling Nabi SAW suka adalah Mueeza selalu mengiau ketika mendengar azan seolah-olah ngiaunya seperti mengikuti laungan azan.

Bahkan, Nabi juga berpesan untuk menyayangi kucing sebagaimana kita menyayangi ahli keluarga sendiri, kerana kucing ialah haiwan yang penuh keberkatan.

Satu perkongsian di laman Twitter telah menceritakan tentang keberkatan yang datang kepada seorang lelaki selepas dia memberi beberapa ekor kucing liar makan

Fikri yang berumur 22 tahun itu turut menyertakan sekali gambar hiasan, hasil cariannya di laman Google, bagi menggambarkan situasinya memberi makan kepada kucing.

Menurut Fikri, “Saya tengok empat lima ekor kucing berkeliaran di kawasan rumah, terdetik di hati untuk saya pergi beli makanan untuk haiwan itu.

“Pagi esoknya terus saya dapat dua tawaran kerja. Apabila dapat berita itu, terus saya terfikir pasal kucing yang saya bagi makan.

Bukan itu sahaja, tetapi Fikri turut dikejutkan dengan pengesahan untuk mengerjakan umrah, tidak lama selepas itu

Apabila ditanya perihal keajaiban ini, Fikri menyatakan bahawa dia menyifatkan rezeki itu sebagai bukti ‘kuasa bersedekah’.

“Semua benda baik bertimpa-timpa. Sebelum kejadian kucing tu saya belum confirm lagi nak ke sana (Mekah). Saya juga dapat lagi tawaran temu duga kerja dari syarikat lain.

“Syukur Alhamdulillah, dengan beberapa ringgit makanan kucing, mungkin punca dari situ, saya dapat pembalasan berganda-ganda,” katanya yang bakal berangkat ke Tanah Suci Makkah pada 12 Februari ini bersama abangnya.

Susulan tularnya posting Fikri itu, ramai yang berkongsikan kisah keajaiban masing-masing setelah memberi kucing makan.

Sesungguhnya Allah SWT itu Maha Kuasa dan Maha Pemurah.
Kucing hanyalah asbab untuk kita sebagai manusia membuat kebaikan. Segala yang terjadi adalah kuasa Tuhan.


Ambil Pil Suplemen Terlalu Banyak, Perlu Tahu Limit Juga!

Tular baru-baru ini perkongsian seorang pempengaruh di Tik Tok menunjukkan pelbagai jenis pil suplemen yang diambilnya untuk kekal cantik. Apa yang lebih mengejutkan lagi adalah kuantiti yang banyak di atas telapak tangannya.

Video itu telah pun menjadi perhatian orang ramai dan banyak yang berkongsi video itu ke sosial media seperti Twitter. Komen dari warganet juga banyak yang berbaur nasihat supaya kurangkan pengambilan pil-pil itu.

Perkongsian pempengaruh itu menunjukkan jenis suplemen yang diambilnya antaranya pil sunblock dan pil hydration buatnya yang kulit kering. Dia juga menunjukkan caranya yang makan sekali gus dan telan semuanya.

Ramai yang mulai sangsi dengan pengambilan suplemen yang banyak dalam satu masa. Ada juga yang sudah sedia maklum penggunaan pil sunblock tidak ada kegunaan dan satu pembaziran.

Apa yang penting buat tubuh badan adalah sumber nutrien dari protein, kalori, vitamin, dan mineral yang terdapat pada makanan dan minuman yang kita ambil. Suplemen juga ada untuk memberi booster buat kesihatan badan, mungkin ada sesetengah orang memerlukan lebih booster ikut panduan doktor.

Jadi di sini anda perlu faham konsep pengambilan suplemen bagi mengelakkan apa-apa kesan buruk yang boleh berlaku!

Pelbagai suplemen dikeluarkan yang memberi pelbagai manfaat bagi setiap satunya. Ada juga yang boleh mengurangkan berat badan, bina badan, dan sebagainya.

Penggunaan suplemen yang menawarkan 1 jenis nutrien seperti vitamin atau mineral haruslah dipilih dengan baik dan berhati-hati agar tidak memudaratkan diri!

Anda perlu lebih peka dengan pengeluaran suplemen yang terlalu banyak di pasaran. Banyak yang menjual tanpa kelulusan Kementerian Kesihatan Malaysia (KKM) serta Food and Drug Administration (FDA). Bukan sahaja anda telah tertipu malah ia merisikokan lagi kesihatan anda.

Pengambilan suplemen perlulah pada kadar yang tertentu dan tidak perlu secara berlebihan. Jika terlebih anda boleh memudaratkan kesihatan buah pinggang, itu sangat penting untuk menapis segala toksin di dalam badan.

Semua orang mempunyai keperluan nutrien yang tertentu dan ia sama sekali berbeza. Tidak bermaksud pempengaruh itu makan suplemen itu dan anda patut juga ambil benda yang sama. Perlu lihat pada kesihatan dan keperluan diri sendiri.

Kajian sains adalah lebih penting dari testimoni yang sering di cakna oleh kebanyakan pengeluar produk. Anda perlu lebih bijak dalam menilai sesuatu produk dari segi keberkesanannya yang boleh terjamin bukti yang kukuh.

Mungkin ada suplemen yang selamat untuk anda ambil dalam kehidupan seharian tapi perlu ingat–Guna pada kadar yang betul. Cantik mungkin hari ini tapi tidak juga pada kesihatan akan datang.


Air Mawar, Air Ajaib Untuk Kecantikan Dari Kulit Wajah Hingga Kulit Kepala

Sesetengah produk penjagaan kulit mempunyai formula yang komplek, seperti yang sepatutnya. Retinol sebagai contoh, selalunya terdapat lebih daripada beberapa bahan dalam produk ini yang membantu meningkatkan keberkesanan, kestabilan dan kebolehtahanannya.

Pokok penjagaan kulit yang lain, bagaimanapun, sebaiknya disimpan dengan mudah. Contoh lain air mawar, produk yang menenangkan ini dan banyak faedahnya. Ramai yang tak tahu!

Air mawar telah digunakan selama beribu-ribu tahun di seluruh dunia. Ahli sejarah membuat spekulasi asal usul produk ini berada di Iran, tetapi air mawar memainkan peranan penting dalam kisah penjagaan kulit di seluruh dunia. Air mawar boleh dibuat dengan beberapa cara berbeza, namun secara tradisinya, air mawar dibuat melalui penyulingan wap, yang menghasilkan hidrosol mawar. Jangan risau, terdapat kaedah DIY yang cepat dan mudah untuk produk ini. Jom ketahui lebih lanjut mengenainya.

Air mawar boleh lakukan lebih daripada bau yang menyenangkan. Sebagai astringen ringan, ia boleh membantu mengurangkan minyak dan mengawal pengeluaran sebum dan boleh dimasukkan ke dalam toner

Jika anda mendapati diri anda dalam kepanasan di siang hari, boleh mempertimbangkan untuk menyimpan air mawar di atas meja atau dalam beg tangan anda. Dengan cara ini, anda akan mendapat spritz yang menyegarkan yang tidak akan melembapkan kulit tetapi juga berfungsi untuk kesegaran seketika apabila memandu.

Air mawar juga boleh didapati dalam ‘face mist’ untuk membantu menyediakan kulit untuk pemakaian solekan atau untuk membantu menyegarkan solekan. Terutama jika anda terdedah kepada rekahan atau serpihan solekan, mempunyai air mawar di tangan akan membantu mengekalkan kulit terhidrat dan dmengekalkan penampilan solekan. Anda juga boleh menggunakannya sebelum bersolek, tetapi pastikan ia meresap sebelum menggunakan produk asas anda.

Kulit kepala anda adalah lanjutan muka anda. Harus membersihkan, mengelupas dan menghidratkan kulit kepala dengan kerap. Air mawar berfungsi sebagai salah satu cara untuk menyelesaikan langkah terakhir itu dengan mudah.

Selain penghidratan, ia juga boleh digunakan di antara basuhan sebagai penyegar. Hanya basahkan rambut (ringan) untuk mengembalikan sedikit kelembapan kepada keriting rambut yang lembik atau di kulit kepala untuk mengimbangi sebarang akar berminyak.

Kesihatan kulit bermula dengan penghalang kulit, jadi apa sahaja yang anda boleh lakukan untuk memastikan ia sihat adalah satu langkah yang berkuasa. Air mawar hanyalah salah satu daripada banyak cara untuk menyokong penghalang, tetapi bukan hanya kerana kuasa penghidratannya. Ia juga mempunyai sifat antimikrob dan mungkin membantu untuk mengekalkan penghalang kulit yang sihat.

Air mawar mempunyai sifat antioksidan yang membantu melindungi daripada kerosakan radikal bebas yang boleh menjadikannya berguna untuk kulit serta rambut. Ia sebagai perlindungan berganda! Mengandungi antosianin, polifenol, dan flavonoid, yang semuanya mempunyai sifat antioksidan. Walaupun kabus ini kelihatan mudah, sifat berfaedahnya nampaknya tidak berkesudahan.

Sifat antioksidan bermanfaat untuk kulit dan juga rambut. Jika anda ingin melindungi helaian rambut anda dan memberinya rangsangan penghidratan, air mawar akan membantu. Jika anda berada di bawah sinar matahari, berenang di kolam renang, atau bergelut dengan helaian kering, sembur rambut anda dengan air mawar untuk menambah penghidratan.

Banyak produk penjagaan kulit dianggap terlalu keras untuk kulit sensitif, tetapi bukan air mawar. Malah, ia juga boleh digunakan untuk menjinakkan kulit sensitif. Oleh kerana faedah anti-radangnya, ia juga boleh digunakan untuk mengurangkan kemerahan dan keradangan sambil menenangkan kulit.

Jika anda mempunyai topeng muka yang digemari, mengapa tidak meningkatkan kuasanya? Anda boleh menambah air mawar pada masker, bermakna mencampurkannya ke dalam produk krim atau tanah liat anda, atau menyemburkannya pada kulit sebelum menggunakan masker. Air mawar berfungsi dengan baik dengan bahan-bahan lain, menjadikannya tambahan yang sempurna untuk mana-mana masker.

Membuat air mawar anda sendiri mungkin lebih mudah daripada yang difikirkan. Inilah caranya:

1. Kumpulkan bahan-bahan.

Cari bunga ros, gunakan sama ada ½ cawan kelopak mawar segar (kelopak sekuntum mawar besar) atau ¼ cawan kelopak mawar kering. Kemudian, anda memerlukan 1½ cawan air suling. Jika anda tidak boleh menyuling, maka air yang ditapis sepatutnya.

2. Reneh.

Masukkan kelopak dan air ke dalam kuali kecil dan biarkan adunan mendidih selama kira-kira 15 minit. Reneh sehingga semua pigmen telah dikeringkan daripada kelopak. Selepas itu, tapis air rebusan ke dalam botol semburan bersih.

3. Letak dalam peti ais.

Simpan air mawar di dalam peti sejuk untuk memastikan ia segar. Oleh kerana adunan ini adalah semulajadi (iaitu: tanpa pengawet), anda perlu menyimpannya selama seminggu sahaja pada satu-satu masa.

Air mawar adalah salah satu keseronokan mudah dalam penjagaan kulit, dengan sejarah panjang untuk menyokongnya. Seperti yang anda ketahui sekarang, senarai manfaat adalah panjang, tetapi beberapa kelebihan adalah disebabkan oleh sifat antioksidan, anti-radang dan antimikrobnya. Jika anda ingin membuatnya sendiri, pastikan anda membuangnya selepas seminggu. Dan jika anda lebih suka tidak menggunakan laluan DIY, belilah salah satu daripada semburan tetapan bersih ini.

Toner Rose dan Witch Hazel ini mempunyai sifat astringen semula jadi yang memastikan kekotoran permukaan disingkirkan tanpa melucutkan kulit. Aloe Vera mengisi semula kulit dengan penghidratan yang menenangkan kerana gabungan bunga Mawar Hitam, Air Mawar dan Minyak Mawar membantu memberikan rangsangan antioksidan.

Semburan halus ini sesuai untuk disembur pada kulit bersih atau pada alat solek, mengekalkan kulit berembun dan segar sepanjang hari. Penambahan Asid Hyaluronik pengikat lembapan yang diperoleh secara semula jadi kepada asas Air Mawar Organik, Air Kelapa, dan Ekstrak Bunga Raya serta-merta melembapkan dan melembutkan kulit.

Minyak pati berkhasiat tiga fasa, diselitkan dengan mawar yang meremajakan, menyuburkan, menenangkan dan menghidrat. Minyak pati ini menjadikan kulit berembun dan segarkan semula kulit wajah, memastikan kulit disediakan dengan sempurna untuk solekan.

Formula bebas alkohol yang paling laris ini mempunyai jumlah kuasa mawar yang tiada tandingan. Ia menampilkan ekstrak buah mawar yang menyegarkan, air mawar yang menenangkan, minyak mawar yang berkhasiat dan kelopak mawar terapung yang sebenar. Ia menghidrat dan membersihkan kulit daripada sisa kekotoran, menjadikannya lembut seperti sutera dan disediakan untuk produk yang anda gunakan selepas itu.


Ini Rupanya Nak Dapatkan Wajah Lebih Kurus & ‘Glowy. Hanya Dengan Urutan Mudah!

Apabila kita sebut sahaja urutan, pasti akan terbayang urutan badan atau kaki. Ia tidak salah tetapi HIJABISTA mahu kongsi manfaat dengan urutan wajah. Jika dilakukan secara konsisten pasti anda akan dapat hasil yang tidak mengecewakan.

Tahukah anda urutan wajah banyak kebaikannya?

Sumber: Youtube (Glamrs.com)
Anda boleh lakukan senaman ini di mana sahaja, tidak kira di pejabat atau rumah. Kekerapannya boleh dalam sehari atau seminggu.

Tip HIJABISTA: Pastikan anda mencuci tangan anda sebelum urutan untuk mengelakkan semua bakteria pada tangan hinggap ke wajah. Gunakan pencuci wajah, moisturiser atau oil cleanser sebagai pelincir untuk memudahkan urutan.

Pastikan urutan yang anda lakukan cukup lembut namun memberi kesan kepada wajah. Selamat mencuba!